ANEXA I

REZUMATUL CARACTERISTICILOR PRODUSULUI

1.
DENUMIREA COMERCIALĂ A MEDICAMENTULUI
Caelyx pegylated liposomal 2 mg/ml concentrat pentru soluţie perfuzabilă

2.
COMPOZIŢIA CALITATIVĂ ŞI CANTITATIVĂ

Un ml Caelyx pegylated liposomal conţine clorhidrat de doxorubicină 2 mg într-o formulare lipozomală polietilenglicată.

Caelyx pegylated liposomal conţine clorhidrat de doxorubicină încapsulat în lipozomi legaţi la suprafaţa lor cu metoxipolietilenglicol (MPEG). Acest proces este cunoscut ca polietilenglicare şi protejează detectarea lipozomilor de către sistemul mononuclear fagocitar (SMF), crescând astfel timpul acestora de circulaţie în sânge.
Excipienţi cu efect cunoscut

Conţine fosfatidilcolină total hidrogenată din soia (din boabe de soia) – vezi pct. 4.3.
Pentru lista tuturor excipienţilor, vezi pct. 6.1.

3.
FORMA FARMACEUTICĂ

Concentrat pentru soluţie perfuzabilă (concentrat steril)
Se prezintă sub formă de dispersie sterilă, translucidă, de culoare roşie.

4.
DATE CLINICE

4.1
Indicaţii terapeutice

Caelyx pegylated liposomal este indicat:

-
Ca monoterapie, în tratamentul cancerului mamar metastatic, la paciente cu risc cardiac crescut.

-
În tratamentul cancerului ovarian în stadiu avansat, la paciente cu eşec terapeutic la regimul chimioterapic de primă linie, cu compuşi de platină.

-
În asociere cu bortezomib pentru tratamentul mielomului multiplu progresiv, la pacienţi cărora li s-a administrat anterior cel puţin un tratament şi care au fost deja supuşi unui transplant de măduvă osoasă sau care nu au indicaţie de transplant de măduvă osoasă.
-
În tratamentul sarcomului Kaposi (SK) corelat cu SIDA, la pacienţii cu un număr mic de limfocite CD4 (< 200 limfocite CD4/mm3) şi cu afectare mucocutanată sau viscerală extinsă.

Caelyx pegylated liposomal poate fi utilizat în chimioterapia sistemică de primă linie sau în chimioterapia de linia a doua la pacienţii cu SK-SIDA la care boala a avansat sau la pacienţii cu intoleranţă la tratament, la care s-a administrat anterior chimioterapie sistemică asociată, cuprinzând cel puţin două dintre următoarele chimioterapice: alcaloid de vinca, bleomicină şi doxorubicină standard (sau altă antraciclină).

4.2
Doze şi mod de administrare

Caelyx pegylated liposomal trebuie administrat numai sub supravegherea unui medic oncolog, specializat în administrarea de citotoxice.

Caelyx pegylated liposomal are proprietăţi farmacocinetice unice şi nu trebuie înlocuit cu alte forme farmaceutice de clorhidrat de doxorubicină.

Doze
Cancer mamar/Cancer ovarian

Caelyx pegylated liposomal se administrează intravenos, în doză de 50 mg/m2, o dată la 4 săptămâni, atât timp cât boala nu progresează şi pacientul continuă să tolereze tratamentul.
Mielom multiplu
Caelyx pegylated liposomal se administrează în doză de 30 mg/m2 în ziua a 4-a a regimului de 3 săptămâni de bortezomib, sub forma unei perfuzii cu durată de 1 oră, administrată imediat după perfuzia cu bortezomib. Regimul cu bortezomib constă în 1,3 mg/m2 în zilele 1, 4, 8 şi 11, la fiecare 3 săptămâni. Doza se repetă atâta timp cât pacientul are un răspuns satisfăcător şi tolerează tratamentul. În ziua 4 dozarea ambelor medicamente poate fi amânată cu maximum 48 ore, dacă este necesar din punct de vedere medical. Dozele de bortezomib trebuie să fie administrate la cel puţin 72 ore distanţă între doze.
SK corelat cu SIDA

Caelyx pegylated liposomal se administrează intravenos, 20 mg/m2, o dată la două-trei săptămâni. Trebuie evitate intervalele mai scurte de 10 zile, deoarece nu pot fi excluse acumularea şi creşterea toxicităţii medicamentului. Pentru obţinerea unui răspuns terapeutic, pacienţilor li se recomandă tratamentul timp de două până la trei luni. Se continuă tratamentul atâta timp cât se consideră necesar pentru menţinerea răspunsului terapeutic.

Pentru toţi  pacienţii
Dacă pacientul prezintă simptome sau semne precoce de reacţie la perfuzie (vezi pct. 4.4 şi 4.8), se întrerupe imediat perfuzia, se administrează premedicaţie adecvată (antihistaminice şi/sau glucocorticoizi cu acţiune de scurtă durată) şi se reia administrarea perfuziei cu o viteză mai mică.

Ghiduri de modificare a dozei de Caelyx pegylated liposomal
Pentru evitarea evenimentelor adverse, cum ar fi eritrodisestezia palmo-plantară (EPP),

stomatita sau toxicitatea hematologică, doza poate fi redusă sau întârziată. Tabelele de mai jos prezintă ghidurile de modificare a dozelor de Caelyx pegylated liposomal, în funcţie de aceste reacţii adverse. Clasificarea manifestărilor toxice din aceste tabele se bazează pe Criteriile privind manifestările toxice frecvente formulate de Institutul Naţional al Cancerului (NCI-CTC).

Tabelele pentru EPP (Tabel 1) şi stomatită (Tabel 2) prezintă schema de modificare a dozelor utilizate în studiile clinice, în tratamentul pacientelor cu cancer mamar sau ovarian (modificarea ciclului terapeutic recomandat de 4 săptămâni); dacă aceste manifestări toxice apar la pacienţii cu SK corelat cu SIDA, ciclul terapeutic recomandat de 2-3 săptămâni poate fi modificat într-o manieră similară.

Tabelul pentru toxicitatea hematologică (Tabel 3) prezintă schema de modificare a dozelor utilizată în studiile clinice, în tratamentul pacientelor numai cu cancer mamar sau ovarian. Modificarea dozelor la pacienţii cu SK corelat cu SIDA este indicată în Tabelul 4.

	Tabel 1.
Eritrodisestezia palmo-plantară

	
	Săptămâni după doza anterioară de Caelyx pegylated liposomal

	Gradul de toxicitate la estimarea curentă
	Săptămâna 4 
	Săptămâna 5 
	Săptămâna 6 

	Gradul 1 
(eritem uşor, tumefacţie sau descuamare care nu afectează activităţile zilnice)
	Se readministrează doza numai dacă pacientul nu a prezentat anterior o manifestare toxică cutanată de Gradul 3 sau 4; în caz contrar, se aşteaptă încă o săptămână
	Se readministrează doza numai dacă pacientul nu a prezentat anterior o manifestare toxică cutanată de Gradul 3 sau 4; în caz contrar, se aşteaptă încă o săptămână
	Se reduce doza cu 25 %; se revine la intervalul de 4 săptămâni

	Gradul 2 
(eritem, descuamare sau tumefacţie care afectează, dar nu împiedică desfăşurarea normală a activităţilor fizice; prezenţa unor mici vezicule sau ulceraţii cu diametru mai mic de 2 cm)
	Se aşteaptă încă o săptămână
	Se aşteaptă încă o săptămână
	Se reduce doza cu 25 %; se revine la intervalul de 4 săptămâni

	Gradul 3 
(vezicule, ulceraţii sau tumefacţie care afectează mersul sau desfăşurarea normală a activităţilor zilnice; pacientul nu poate îmbrăca haine obişnuite)
	Se aşteaptă încă o săptămână
	Se aşteaptă încă o săptămână
	Se întrerupe tratamentul

	Gradul 4 
(proces difuz sau local care produce complicaţii infecţioase sau necesită repaus la pat sau spitalizare)
	Se aşteaptă încă o săptămână
	Se aşteaptă încă o săptămână
	Se întrerupe tratamentul

	

	Tabel 2.
Stomatită

	
	Săptămâni după doza anterioară de Caelyx pegylated liposomal

	Gradul de toxicitate la estimarea curentă
	Săptămâna 4
	Săptămâna 5
	Săptămâna 6

	Gradul 1

(ulcere nedureroase, eritem sau durere uşoară)
	Se readministrează doza numai dacă pacientul nu a prezentat anterior stomatită de Gradul 3 sau 4; în caz contrar, se aşteaptă încă o săptămână
	Se readministrează doza numai dacă pacientul nu a prezentat anterior stomatită de Gradul 3 sau 4; în caz contrar, se aşteaptă încă o săptămână
	Se reduce doza cu 25 %; se revine la intervalul de 4 săptămâni sau se întrerupe tratamentul la recomandarea medicului

	Gradul 2

(eritem dureros, edem sau ulceraţii, dar pacientul poate să se alimenteze)
	Se aşteaptă încă o săptămână
	Se aşteaptă încă o săptămână
	Se reduce doza cu 25 %; se revine la intervalul de 4 săptămâni sau se întrerupe tratamentul la recomandarea medicului

	Gradul 3
(eritem dureros, edem sau ulceraţii, dar pacientul nu poate să se alimenteze)
	Se aşteaptă încă o săptămână
	Se aşteaptă încă o săptămână


	Se întrerupe tratamentul



	Gradul 4
(necesită alimentare parenterală sau enterală)


	Se aşteaptă încă o săptămână
	Se aşteaptă încă o săptămână
	Se întrerupe tratamentul




	Tabel 3.
Toxicitate hematologică (NAN sau trombocite) – Tratamentul pacientelor cu cancer mamar sau ovarian

	GRADUL
	NAN
	TROMBOCITE
	MODIFICARE

	Gradul 1
	1500 – 1900
	75000 – 150000
	Se reia tratamentul fără reducerea dozei. 

	Gradul 2
	1000 – < 1500
	50000 – < 75000
	Se aşteaptă până când NAN ≥ 1500, iar trombocitele ≥ 75000; se reia tratamentul fără reducerea dozei.

	Gradul 3
	500 – < 1000
	25000 – < 50000
	Se aşteaptă până când NAN ≥ 1500, iar trombocitele ≥ 75000; se reia tratamentul fără reducerea dozei.

	Gradul 4
	< 500
	< 25000
	Se aşteaptă până când NAN ≥ 1500, iar trombocitele ≥ 75000; se reduce doza cu 25 % sau se continuă administrarea dozei complete asociat cu factor de creştere.


La pacienţii cu mielom multiplu trataţi cu Caelyx pegylated liposomal în asociere cu bortezomib, care prezintă EPP sau stomatită, doza de Caelyx pegylated liposomal trebuie modificată în modul descris în Tabelul 1 şi, respectiv, în Tabelul 2 de mai sus. Tabelul 4 de mai jos furnizează programul folosit în cazul altor modificări de doze în studiile clinice în tratamentul pacienţilor cu mielom multiplu care primesc tratament combinat cu Caelyx pegylated liposomal şi bortezomib. Pentru mai multe informaţii detaliate referitoare la regimul de dozare şi la ajustarea dozelor de bortezomib, a se vedea RCP-ul pentru bortezomib.

	Tabel 4.
AJUSTAREA DOZELOR ÎN TRATAMENTUL COMBINAT CU CAELYX PEGYLATED LIPOSOMAL + BORTEZOMIB – PACIENŢI CU MIELOM MULTIPLU

	Statusul pacienţilor
	Caelyx pegylated liposomal
	Bortezomib

	Febră ≥ 38○C şi
Număr absolut de neutrofile
< 1000/mm3
	Nu administraţi acest ciclu dacă modificările au survenit înainte de ziua 4; dacă modificările sunt înregistrate după ziua 4, reduceţi doza următoare cu 25 %.
	Reduceţi doza următoare cu 25 %.

	În orice zi a administrării medicamentului după ziua 1 a fiecărui ciclu:

Număr trombocite < 25000/mm3
Hemoglobină < 8 g/dl

Număr absolut de neutrofile < 500/mm3

	Nu administraţi acest ciclu dacă modificările au survenit înainte de ziua 4; dacă modificările sunt înregistrate după ziua 4, reduceţi doza următoare cu 25 % în următoarele cicluri, dacă doza de bortezomib este redusă datorită toxicităţii hematologice.*
	Nu administraţi doza; dacă într-un ciclu sunt administrate 2 sau mai multe doze, la următoarele cicluri reduceţi doza cu 25 %.

	Toxicitate non-hematologică grad 3 sau 4 legată de medicament
	Nu administraţi doza până la recuperare la grad < 2 şi reduceţi doza cu 25 % la toate administrările ulterioare.
	Nu administraţi doza până la recuperare la grad < 2 şi reduceţi doza cu 25 % la toate administrările ulterioare.

	Durere neuropată sau neuropatie periferică
	Nu este necesară ajustarea dozei.
	A se vedea RCP-ul pentru bortezomib.

	*pentru mai multe informaţii referitoare la modul de dozare şi ajustarea dozelor de bortezomib, a se vedea RCP-ul pentru bortezomib.


În cazul pacienților cu SK corelat cu SIDA la care se administrează Caelyx pegylated liposomal, toxicitatea hematologică poate impune reducerea dozei, întreruperea sau amânarea terapiei. Tratamentul cu Caelyx pegylated liposomal se întrerupe temporar la pacienţii la care NAN este < 1000/mm3 şi/sau numărul de trombocite este < 50000/mm3. Se pot administra concomitent G-CSF (sau GM-CSF) ca terapie de susţinere a hemoleucogramei în ciclurile următoare în cazul în care NAN este < 1000/mm3.

Insuficienţă hepatică
Farmacocinetica Caelyx pegylated liposomal determinată la un număr mic de pacienţi cu bilirubinemie totală crescută nu diferă de cea a pacienţilor cu bilirubinemie totală normală; cu toate acestea, până în momentul acumulării experienţei suplimentare, la pacienţii cu insuficienţă hepatică doza de Caelyx pegylated liposomal trebuie redusă pe baza rezultatelor obţinute în studiile clinice privind cancerul mamar şi ovarian, după cum urmează: la începutul tratamentului, dacă bilirubina este cuprinsă între 1,2 - 3,0 mg/dl, prima doză se reduce cu 25 %. Dacă bilirubina este > 3,0 mg/dl, prima doză se reduce cu 50 %. Dacă pacientul tolerează prima doză, fără creşterea bilirubinemiei sau a enzimelor hepatice, doza pentru ciclul al 2-lea poate fi crescută până la nivelul dozei următoare, de exemplu dacă prima doză este redusă cu 25 %, în ciclul al 2-lea se creşte până la doza completă; dacă prima doză este redusă cu 50 %, pentru ciclul al 2-lea se creşte la 75 % din doza completă. Dacă este tolerat, dozajul poate fi crescut pentru următoarele cicluri la doza completă. Caelyx pegylated liposomal poate fi administrat la pacienţi cu metastaze hepatice care prezintă concomitent creşteri ale bilirubinei şi enzimelor hepatice la valori de până la 4 ori mai mari decât limita superioară a valorii normale. Înaintea administrării Caelyx pegylated liposomal, trebuie evaluată funcţia hepatică utilizând teste convenţionale de laborator clinic, cum ar fi ALT/AST, fosfataza alcalină şi bilirubina.
Insuficienţă renală
Deoarece doxorubicina se metabolizează în ficat şi se excretă pe cale biliară, nu este necesară modificarea dozei. Datele de farmacocinetică la nivel populaţional (cu clearance-ul creatininei între 30 – 156 ml/min) demonstrează faptul că funcţia renală nu influenţează clearance-ul Caelyx pegylated liposomal. Nu sunt disponibile date de farmacocinetică la pacienţi cu clearance al creatininei sub 30 ml/min.

Pacienţi cu SK corelat cu SIDA cu splenectomie
Deoarece nu există experienţă privind administrarea Caelyx pegylated liposomal la pacienţii cu splenectomie, la această categorie de pacienţi nu se recomandă tratamentul cu Caelyx pegylated liposomal.

Copii şi adolescenţi
Experienţa privind administrarea la copii este limitată. Caelyx pegylated liposomal nu este recomandat la pacienţii cu vârsta sub 18 ani.

Vârstnici
Analizele efectuate la grupe de populaţie la pacienţi cu vârsta între 21 – 75 ani au demonstrat că farmacocinetica Caelyx pegylated liposomal nu suferă modificări semnificative în funcţie de vârsta pacienţilor.
Mod de administrare
Caelyx pegylated liposomal se administrează sub formă de perfuzie intravenoasă. Pentru instrucţiuni suplimentare referitoare la preparare şi precauţii speciale de manipulare (vezi pct. 6.6).
Caelyx pegylated liposomal nu se administrează în bolus sau sub formă de dispersie nediluată. Se recomandă ca perfuzia de Caelyx pegylated liposomal să fie conectată printr-un cateter periferic la o perfuzie cu glucoză 5% (50 mg/ml) pentru a obţine o diluţie mai mare şi pentru a diminua riscul de tromboză şi extravazare. Perfuzia poate fi administrată într-o venă periferică. Nu se vor utiliza linii perfuzoare cu filtre incluse. Caelyx pegylated liposomal nu trebuie administrat intramuscular sau subcutanat (vezi pct. 6.6).
Pentru doze < 90 mg: Caelyx pegylated liposomal se diluează în 250 ml soluţie perfuzabilă de glucoză 5 % (50 mg/ml).

Pentru doze ( 90 mg: Caelyx pegylated liposomal se diluează în 500 ml soluţie perfuzabilă de glucoză 5 % (50 mg/ml).

Cancer mamar/Cancer ovarian/Mielom multiplu
Pentru a reduce riscul apariţiei reacţiilor la perfuzie, doza iniţială se administrează cu o viteză de cel mult 1 mg/minut. Dacă nu se observă nici o reacţie la perfuzie, perfuziile ulterioare de Caelyx pegylated liposomal pot fi administrate pe o perioadă de 60 minute.

În cazul pacienţilor care prezintă o reacţie la perfuzie, metoda de perfuzare trebuie modificată, după cum urmează:

5 % din doza totală trebuie perfuzată lent, în primele 15 minute. Dacă perfuzia este tolerată fără reacţie, viteza perfuziei se poate dubla pentru următoarele 15 minute. Dacă este tolerată, perfuzia poate fi terminată în decursul următoarei ore, cu o durată totală de perfuzare de 90 minute.

SK corelat cu SIDA
Doza de Caelyx pegylated liposomal se diluează în 250 ml soluţie perfuzabilă de glucoză 5 % (50 mg/ml) şi se administrează în perfuzie intravenoasă timp de 30 minute.

4.3
Contraindicaţii

Hipersensibilitate la substanţa activă, arahide sau soia sau la oricare dintre excipienţii enumeraţi la pct. 6.1.
Caelyx pegylated liposomal nu trebuie administrat la pacienţii cu SK-SIDA care pot fi trataţi eficace prin administrarea locală sau sistemică de interferon alfa.

4.4
Atenţionări şi precauţii speciale pentru utilizare

Având în vedere diferenţa între profilele farmacocinetice şi schema de tratament, Caelyx pegylated liposomal nu trebuie înlocuit cu alte forme farmaceutice de clorhidrat de doxorubicină.
Toxicitate cardiacă
Se recomandă ca toţi pacienţii care utilizează regulat Caelyx pegylated liposomal să fie monitorizaţi frecvent ECG. Modificările tranzitorii ale ECG, cum sunt aplatizarea undei T, subdenivelarea segmentului S-T şi aritmiile benigne, nu sunt considerate a reprezenta indicaţii obligatorii de întrerupere a tratamentului cu Caelyx pegylated liposomal. Cu toate acestea, se consideră că scurtarea complexului QRS este mai sugestivă pentru manifestări toxice cardiace. Dacă apar astfel de modificări, trebuie avută în vedere efectuarea testului cel mai relevant pentru o afectare miocardică provocată de antraciclină şi anume, biopsia endomiocardică.

Metodele mai specifice decât ECG-ul pentru evaluarea şi monitorizarea funcţiilor cardiace sunt măsurarea fracţiei de ejecţie a ventriculului stâng prin ecocardiografie sau, preferabil, prin Angiografie Multiplă (AGMU). Aceste metode trebuie aplicate înaintea iniţierii terapiei cu Caelyx pegylated liposomal şi repetate periodic în timpul tratamentului. Evaluarea funcţiei ventriculului stâng este obligatorie înaintea fiecărei administrări de Caelyx pegylated liposomal care depăşeşte doza terapeutică cumulativă de antraciclină de 450 mg/m2 pe viaţă.

Testele şi metodele de evaluare menţionate mai sus privind monitorizarea funcţiei cardiace în timpul tratamentului cu antraciclină se efectuează în următoarea ordine: monitorizarea ECG, măsurarea fracţiei de ejecţie a ventriculului stâng, biopsia endomiocardică. În cazul în care rezultatul unui test indică o posibilă afectare miocardică asociată tratamentului cu Caelyx pegylated liposomal, trebuie evaluat cu atenţie raportul dintre beneficiul continuării terapiei şi riscul producerii unei leziuni miocardice.

La pacienţii cu afecţiuni cardiace care necesită tratament se va administra Caelyx pegylated liposomal numai dacă beneficiul terapeutic depăşeşte riscul potenţial.

La pacienţii cu insuficienţă cardiacă trataţi cu Caelyx pegylated liposomal sunt necesare precauţii.

În caz de suspiciune de cardiomiopatie, de exemplu fracţia de ejecţie a ventriculului stâng a scăzut semnificativ faţă de valorile înregistrate înainte de tratament şi/sau fracţia de ejecţie a ventriculului stâng este mai mică decât valoarea relevantă din punct de vedere al prognosticului (de exemplu < 45%), se poate avea în vedere efectuarea unei biopsii endomiocardice, iar beneficiul continuării terapiei trebuie evaluat cu atenţie, comparativ cu riscul producerii unei afectări cardiace ireversibile.

Insuficienţa cardiacă congestivă provocată de cardiomiopatie poate să apară brusc, fără a se înregistra anterior modificări ECG şi, de asemenea, poate fi observată şi după câteva săptămâni de la întreruperea tratamentului.

Sunt necesare precauţii la pacienţii care au fost trataţi cu alte antracicline. La stabilirea dozei totale de clorhidrat de doxorubicină este necesar să se ia în considerare orice tratament anterior (sau concomitent) cu cardiotoxice cum sunt alte antracicline/antrachinone sau de exemplu 5-fluorouracil. Toxicitatea cardiacă poate să apară şi în cazul administrării unor doze cumulative de antraciclină mai mici de 450 mg/m2, la pacienţii la care s-a efectuat anterior iradiere mediastinală sau care au utilizat terapie concomitentă cu ciclofosfamidă.

Profilul de siguranţă pentru cord în cazul schemei terapeutice recomandate atât pentru cancerul mamar cât şi pentru cel ovarian (50 mg/m2 ) este similar cu cel de la doza de 20 mg/m2  la pacienţii cu SK-SIDA (vezi pct. 4.8).
Mielosupresie
Mulţi pacienţi trataţi cu Caelyx pegylated liposomal prezintă o mielosupresie iniţială provocată de anumiţi factori, cum sunt infecţie preexistentă cu HIV sau administrarea concomitent sau anterior a numeroase medicamente sau tumori la nivelul măduvei hematopoietice. Într-un studiu pivot efectuat la paciente cu cancer ovarian tratate cu doze de 50 mg/m2, mielosupresia a fost, în general, uşoară până la moderată, reversibilă şi nu a fost asociată cu episoade de infecţie neutropenică sau sepsis. În plus, într-un studiu clinic controlat cu Caelyx pegylated liposomal comparativ topotecan, incidenţa sepsisului asociat tratamentului a fost semnificativ mai mică la pacientele cu cancer ovarian tratate cu Caelyx pegylated liposomal comparativ cu grupul tratat cu topotecan. În mod similar, o incidenţă mică a mielosupresiei a fost constatată într-un studiu clinic efectuat la paciente cu cancer mamar metastatic, cărora li s-a administrat Caelyx pegylated liposomal ca primă linie.
În contrast cu experienţa la pacientele cu cancer mamar sau cancer ovarian, la pacienţii cu SK-SIDA, mielosupresia pare să constituie evenimentul advers care impune limitarea dozei (vezi pct. 4.8). Datorită potenţialului de a provoca supresia măduvei hematopoietice, în timpul tratamentului cu Caelyx pegylated liposomal şi, cel puţin, înaintea administrării fiecărei doze de Caelyx pegylated liposomal trebuie să se verifice frecvent hemoleucograma.
Mielosupresia severă persistentă poate provoca suprainfecţie sau hemoragie.

În cadrul unor studii clinice controlate la pacienţi cu SK-SIDA s-a constatat că, în comparaţie cu terapia cu bleomicină/vincristină, infecţiile oportuniste au fost aparent mai frecvente în timpul tratamentului cu Caelyx pegylated liposomal. Pacienţii şi medicii trebuie să fie conştienţi de existenţa acestei incidenţe mai mari şi să ia măsurile adecvate.

Malignităţi hematologice secundare
Ca şi în cazul altor antineoplazice care afectează sinteza de ADN, la pacienţi care au utilizat tratament asociat cu doxorubicină s-au raportat leucemie mieloidă acută secundară şi mielodisplazie. De aceea, pacienţii trataţi cu doxorubicină trebuie supravegheaţi hematologic.

Neoplasme orale secundare
Au fost raportate cazuri foarte rare de cancere orale secundare la pacienţii cu expunere pe o perioadă lungă de timp la Caelyx pegylated liposomal (mai mult de un an) sau la cei care au utilizat o doză cumulată de Caelyx pegylated liposomal mai mare de 720 mg/m2. Cazurile de cancere orale secundare au fost diagnosticate atât în timpul tratamentului cu Caelyx pegylated liposomal, cât şi până la 6 ani după ultima administrare. Pacienţii trebuie examinaţi la intervale regulate de timp pentru prezenţa ulceraţiilor orale sau orice alte manifestări de disconfort la nivelul cavităţii bucale care ar putea fi un indicator de cancer oral secundar.
Reacţii asociate perfuziei
În interval de câteva minute după iniţierea perfuziei cu Caelyx pegylated liposomal pot să apară uneori reacţii grave legate de perfuzie care pun viaţa în pericol, caracterizate prin reacţii de tip alergic sau anafilactoid, cu manifestări incluzând astm bronşic, înroşirea feţei, erupţie cutanată urticariană, dureri în piept, febră, hipertensiune arterială, tahicardie, prurit, transpiraţii, dispnee, edem facial, frisoane, dureri lombare, senzaţie de constricţie la nivelul toracelui şi faringelui şi/sau hipotensiune arterială. Foarte rar, s-au observat convulsii, ca şi reacţii legate de perfuzie. De obicei, întreruperea temporară a perfuziei determină, remiterea acestor simptome fără a necesita alte tratamente. Cu toate acestea, trebuie să fie disponibile pentru utilizare imediată medicaţia corespunzătoare tratamentului acestor simptome (de exemplu, antihistaminice, glucocorticoizi, adrenalină şi anticonvulsivante), precum şi echipament medical pentru cazuri de urgenţă. La majoritatea pacienţilor, tratamentul poate fi reluat după remiterea simptomatologiei, fără recidiva lor. Reacţiile asociate perfuziei au reapărut rareori după primul ciclu de tratament. Pentru a reduce riscul apariţiei reacţiilor la perfuzie, doza iniţială trebuie administrată cu o viteză care să nu depăşească 1 mg/minut (vezi pct. 4.2).

Sindromul eritrodisesteziei palmo-plantară (EPP)

EPP se caracterizează prin durere, erupții cutanate eritematoase maculare. La pacienții care prezintă un astfel de eveniment, în general acesta apare după două sau trei cicluri de tratament. Ameliorarea apare de obicei în 1 – 2 săptămâni și în unele cazuri poate dura până la 4 săptămâni sau mai mult până la remisia completă. Piridoxina în doze de 50 – 150 mg pe zi și glucocorticoizii au fost folosiți pentru profilaxia și tratamentul EPP; cu toate acestea, aceste terapii nu au fost evaluate în studii clinice de fază III. Alte strategii pentru prevenirea și tratamentul EPP includ menținerea mâinilor și picioarelor la temperaturi scăzute prin expunerea la apă rece (umeziri, băi sau înot), evitarea căldurii excesive/apei fierbinţi și evitarea menținerii lor acoperite (fără șosete, mănuși sau încălțăminte prea strâmtă). EPP pare a fi legată în principal de schema de administrare a dozelor și poate fi redusă prin prelungirea cu 1 – 2 săptămâni a intervalului dintre doze (vezi pct. 4.2). Cu toate acestea, această reacție poate fi severă şi debilitantă la unii pacienți și poate necesita întreruperea tratamentului (vezi pct. 4.8).

Boala pulmonară interstițială (BPI)
Boala pulmonară interstițială (BPI), care poate avea un debut acut, a fost observată la pacienți care au primit doxorubicină polietilenglicată lipozomală, incluzând cazuri de deces (vezi pct. 4.8). În cazul în care pacienții prezintă o înrăutățire a simptomelor respiratorii precum dispnee, tuse seacă și febră, administrarea de Caelyx pegylated liposomal trebuie întreruptă și pacientului trebuie să i se efectueze imediat investigații. Dacă se confirmă prezența BPI, administrarea de Caelyx pegylated liposomal trebuie întreruptă, iar pacientul trebuie tratat în mod corespunzător. 
Extravazare

Cu toate că necroza locală ulterioară extravazării a fost raportată foarte rar, Caelyx pegylated liposomal este considerat un medicament iritant. Studiile la animale indică faptul că administrarea de clorhidrat de doxorubicină sub formă lipozomală reduce potenţialul de leziuni prin extravazare. Dacă apare orice semn sau simptom de extravazare (de exemplu, înţepături, eritem) perfuzia trebuie oprită imediat şi reluată într-o altă venă. Aplicarea de gheaţă la nivelul locului de extravazare timp de aproximativ 30 minute poate ajuta la ameliorarea reacţiei locale. Caelyx pegylated liposomal nu trebuie administrat intramuscular sau subcutanat.
Pacienţi cu diabet zaharat
A se avea în vedere faptul că fiecare flacon de Caelyx pegylated liposomal conţine zahăr şi doza se administrează în soluţie perfuzabilă de glucoză 5 % (50 mg/ml).

Excipienți
Acest medicament onţine sodiu mai puţin de 1 mmol (23 mg) per doză, adică practic „nu conţine sodiu”.

Pentru reacţiile adverse frecvente care impun modificarea dozelor sau întreruperea administrării, vezi pct. 4.8.

4.5
Interacţiuni cu alte medicamente şi alte forme de interacţiune

Nu s-au efectuat studii privind interacţiunea Caelyx pegylated liposomal cu alte medicamente, deşi s-au efectuat studii combinate de fază II privind administrarea chimioterapicelor convenţionale la paciente cu afecţiuni ginecologice maligne. Sunt necesare precauţii în cazul asocierii medicamentelor despre care se cunoaşte că interacţionează cu clorhidratul de doxorubicină standard. Caelyx pegylated liposomal, ca şi alte medicamente care conţin clorhidrat de doxorubicină, poate potenţa toxicitatea altor terapii antineoplazice. În timpul studiilor clinice efectuate la pacientele cu tumori solide (inclusiv cancer mamar şi ovarian), cărora li s-au administrat concomitent ciclofosfamidă sau taxani, nu s-au observat manifestări toxice suplimentare. La pacienţii cu SIDA care au utilizat clorhidrat de doxorubicină standard s-au raportat exacerbarea cistitei hemoragice indusă de ciclofosfamidă şi creşterea hepatotoxicităţii produse de 6-mercaptopurină. În acelaşi timp, sunt necesare precauţii în cazul administrării concomitente a oricăror altor citotoxice, în special a mielotoxicelor.

4.6
Fertilitatea, sarcina şi alăptarea

Sarcina
Clorhidratul de doxorubicină este suspectat că determină malformaţii congenitale grave atunci când este administrat în timpul sarcinii. De aceea, Caelyx pegylated liposomal nu trebuie utilizat în timpul sarcinii, cu excepţia cazurilor în care este absolut necesar.
Femeile cu potenţial fertil/măsurile contraceptive la bărbați și femei
Din cauza potențialului genotoxic al clorhidratului de doxorubicină (vezi pct. 5.3), femeile aflate la vârsta fertilă trebuie să utilizeze măsuri de contracepție pe durata tratamentului cu Caelyx pegylated liposomal și timp de 8 luni după finalizarea tratamentului.

Bărbaților li se recomandă să utilizeze măsuri de contracepție eficiente și să nu conceapă un copil în timp ce utilizează Caelyx pegylated liposomal și timp de 6 luni după finalizarea tratamentului.
Alăptarea
Nu se cunoaşte dacă medicamentul Caelyx pegylated liposomal se excretă în laptele matern. Deoarece numeroase medicamente, incluzând antracicline, se excretă în laptele matern şi datorită potenţialului de a provoca reacţii adverse grave la sugari, mamele trebuie să întrerupă alăptarea înaintea iniţierii tratamentului cu Caelyx pegylated liposomal. Specialiştii recomandă ca femeile infectate cu HIV să nu alăpteze în nici o circumstanţă pentru a evita transmiterea HIV.

Fertilitatea
Nu a fost evaluat efectul clorhidratului de doxorubicină asupra fertilităţii umane (vezi pct. 5.3).

4.7
Efecte asupra capacităţii de a conduce vehicule şi de a folosi utilaje

Caelyx pegylated liposomal nu influenţează sau are o influenţă neglijabilă asupra capacităţii de a conduce vehicule sau de a folosi utilaje. Cu toate acestea, în studiile clinice efectuate până în prezent, rareori (< 5%) administrarea Caelyx pegylated liposomal s-a asociat cu ameţeli şi somnolenţă. Pacienţii la care apar astfel de reacţii trebuie să evite conducerea vehiculelor şi utilizarea utilajelor.

4.8
Reacţii adverse

Rezumatul profilului de siguranţă
Cele mai frecvente reacții adverse (≥ 20%) au fost neutropenia, greaţa, leucopenia, anemia și oboseala.

Reacțiile adverse severe (reacții adverse de grad 3/4 care apar la ≥ 2% dintre pacienți) au fost  neutropenia, EPP, leucopenia, limfopenia, anemia, trombocitopenia, stomatita, oboseala, diareea, vărsăturile, greaţa, febra, dispneea și pneumonia. Reacțiile adverse severe mai puțin frecvente au inclus  pneumonia cu Pneumocystis jirovecii, durerea abdominală, infecția cu citomegalovirus, inclusiv corioretinită determinată de citomegalovirus, astenia, stop cardiac, insuficiență cardiacă, insuficiență cardiacă congestivă, embolie pulmonară, tromboflebită, tromboză venoasă, reacție anafilactică, reacție anafilactoidă, necroliză epidermică toxică și sindrom Stevens-Johnson.

Lista reacțiilor adverse sub formă de tabel 

În Tabelul 5 sunt menționate reacțiile adverse la medicament care au fost observate la pacienții cărora li s-a administrat Caelyx pegylated liposomal, la 4.231 pacienți cu cancer mamar, cancer ovarian, mielomul multiplu și SK corelat cu SIDA. Sunt incluse și reacțiile adverse de după punerea pe piață, indicate prin “b”. Ratele de incidență sunt definite sunt definite ca foarte frecvente (≥ 1/10), frecvente (≥ 1/100 până la < 1/10), mai puțin frecvente (≥ 1/1.000 până la < 1/100), rare (≥ 1/10.000 până la < 1/1.000), foarte rare (< 1/10,000) și cu frecvenţă necunoscută (care nu poate fi estimată din datele disponibile). În cadrul fiecărei grupe de frecvență, acolo unde este relevant, reacțiile adverse sunt prezentate în ordinea descrescătoare a gravității.
	Tabelul 5:
Reacții adverse la pacienții tratați cu Caelyx pegylated liposomal

	Aparate, sisteme și organe
	Frecvență toate nivelurile
	Reacții adverse la medicament

	
	
	

	Infecții și infestări
	Frecvente
	Sepsis

	
	
	Pneumonie

	
	
	Pneumonie cu Pneumocystis jirovecii 

	
	
	Infecție cu citomegalovirus inclusiv corioretinită determinată de citomegalovirus 

	
	
	Infecții cu complexul Mycobacterium avium 

	
	
	Candidoză 

	
	
	Herpes zoster

	
	
	Infecții ale tractului urinar

	
	
	Infecții

	
	
	Infecții ale tractului respirator superior

	
	
	Candidoză orală

	
	
	Foliculită


	
	
	Faringită

	
	
	Nazofaringită

	
	Mai puțin frecvente
	Herpes simplex

	
	
	Infecții fungice

	
	Rare
	Infecții oportuniste (inclusiv Aspergillus, Histoplasma, Isospora, Legionella, Microsporidium, Salmonella, Staphylococcus, Toxoplasma, Tuberculosis)a

	Tumori benigne, maligne și nespecificate (inclusiv chisturi și polipi)
	Cu frecvenţă necunoscută
	Leucemie mieloidă acutăb

	
	
	Sindrom mielodisplasticb

	
	
	Neoplasm oralb

	Tulburări hematologice şi limfatice
	Foarte frecvente
	Leucopenie

	
	
	Neutropenie

	
	
	Limfopenie

	
	
	Anemie (inclusiv hipocromă)

	
	Frecvente
	Trombocitopenie

	
	
	Neutropenie febrilă

	
	Mai puțin frecvente
	Pancitopenie

	
	
	Trombocitoză

	
	Rare
	Insuficiență medulară

	Tulburări ale sistemului imunitar
	Mai puțin frecvente
	Hipersensibilitate

	
	
	Reacție anafilactică

	
	Rare
	Reacție anafilactoidă

	Tulburări metabolice și de nutriție
	Foarte frecvente
	Apetit scăzut

	
	Frecvente
	Cașexie

	
	
	Deshidratare

	
	
	Hipopotasemie

	
	
	Hiponatremie

	
	
	Hipocalcemiae

	
	Mai puțin frecvente
	Hiperpotasemie

	
	
	Hipomagneziemie

	Tulburări psihice
	Frecvente
	Confuzie

	
	
	Anxietate

	
	
	Depresie

	
	
	Insomnie

	Tulburări ale sistemului nervos
	Frecvente
	Neuropatie periferică

	
	
	Neuropatie periferică senzitivă

	
	
	Nevralgie

	
	
	Parestezie

	
	
	Hipoestezie

	
	
	Disgeuzie

	
	
	Cefalee

	
	
	Letargie

	
	
	Amețeală

	
	Mai puțin frecvente
	Polineuropatie

	
	
	Convulsii

	
	
	Sincopă

	
	
	Disestezie

	
	
	Somnolență

	Tulburări oculare
	Frecvente
	Conjunctivită

	
	Mai puțin frecvente
	Tulburări de vedere

	
	
	Lăcrimare excesivă

	
	Rare
	Retinită

	Tulburări cardiacea
	Frecvente
	Tahicardie

	
	Mai puțin frecvente
	Palpitații

	
	
	Stop cardiac

	
	
	Insuficiență cardiacă

	
	
	Insuficiență cardiacă congestivă

	
	
	Cardiomiopatie

	
	
	Cardiotoxicitate

	
	Rare
	Aritmie ventriculară

	
	
	Bloc de ramură dreaptă

	
	
	Tulburare de conducere

	
	
	Bloc atrioventricular

	
	
	Cianoză

	Tulburări vasculare
	Frecvente
	Hipertensiune arterială

	
	
	Hipotensiune arterială

	
	
	Eritem facial tranzitoriu

	
	Mai puțin frecvente
	Embolie pulmonară

	
	
	Necrozarea locului perfuziei (inclusiv necrozarea țesutului moale și necrozarea pielii)

	
	
	Flebită

	
	
	Hipotensiune arterială ortostatică

	
	Rare
	Tromboflebită

	
	
	Tromboză venoasă

	
	
	Vasodilatație

	Tulburări respiratorii, toracice și mediastinale
	Frecvente
	Dispnee

	
	
	Dispnee expiratorie

	
	
	Epistaxis

	
	
	Tuse

	
	Mai puțin frecvente
	Astm

	
	
	Disconfort la nivelul pieptului

	
	Rare
	Senzație de nod în gât (globus pharyngeus)

	
	Cu frecvență necunoscută
	Boală pulmonară interstițială

	Tulburări gastrointestinale
	Foarte frecvente
	Stomatită

	
	
	Greață

	
	
	Vărsături

	
	
	Diaree

	
	
	Constipație

	
	Frecvente
	Gastrită

	
	
	Stomatită aftoasă

	
	
	Ulcerații bucale

	
	
	Dispepsie

	
	
	Disfagie

	
	
	Esofagită 

	
	
	Durere abdominală

	
	
	Durere abdominală superioară

	
	
	Durere orală

	
	
	Xerostomie

	
	Mai puțin frecvente
	Flatulență

	
	
	Gingivită

	
	Rare
	Glosită

	
	
	Ulcerații la nivelul buzelor

	Afecțiuni cutanate și ale țesutului subcutanat
	Foarte frecvente
	Eritrodisestesia palmo-plantarăa

	
	
	Erupții cutanate tranzitorii (inclusiv eritematoase, maculo‑papulare și papulare)

	
	
	Alopecie

	
	Frecvente
	Exfolierea pielii

	
	
	Erupție buloasă

	
	
	Uscăciunea pielii

	
	
	Eritem

	
	
	Prurit

	
	
	Hiperhidroză

	
	
	Hiperpigmentarea pielii

	
	Mai puțin frecvente
	Dermatită

	
	
	Dermatită exfoliativă

	
	
	Acnee

	
	
	Ulcerații la nivelul pielii

	
	
	Dermatită alergică

	
	
	Urticarie

	
	
	Depigmentarea pielii

	
	
	Peteșii

	
	
	Tulburări de pigmentare

	
	
	Afecțiuni ale unghiilor

	
	Rare
	Necroliză epidermică toxică

	
	
	Eritem multiform

	
	
	Dermatită buloasă

	
	
	Keratoză lichenoidă

	
	Cu frecvenţă necunoscută
	Sindrom Stevens-Johnsonb

	Tulburări musculo-scheletice și ale țesutului conjunctiv
	Foarte frecvente
	Dureri musculo-scheletice (inclusiv durere toracică musculo-scheletică, durere de spate, dureri la nivelul extremităților)

	
	Frecvente
	Spasme musculare

	
	
	Mialgie

	
	
	Artralgie

	
	
	Durere a oaselor

	
	Mai puțin frecvente
	Slăbiciune musculară

	Tulburări renale și ale căilor urinare
	Frecvente
	Disurie

	
	Cu frecvenţă necunoscută
	Microangiopatie trombotică limitată la nivel renal

	Tulburări ale aparatului genital și sânului
	Mai puțin frecvente
	Mastodinie

	
	Rare
	Vaginită 

	
	
	Eritem scrotal

	Tulburări generale și la nivelul locului de administrare
	Foarte frecvente
	Febră 

	
	
	Fatigabilitate

	
	Frecvente
	Reacție asociată cu perfuzia

	
	
	Durere 

	
	
	Durere în piept

	
	
	Simptome asemănătoare gripei

	
	
	Frisoane

	
	
	Inflamația mucoaselor

	
	
	Astenie

	
	
	Stare de rău

	
	
	Edem

	
	
	Edem periferic


	
	Mai puțin frecvente
	Extravazare la nivelul locului de administrare

	
	
	Reacții ale locului injectat

	
	
	Edem facial

	
	
	Hipertermie

	
	Rare
	Afecțiuni ale membranelor mucoase

	Investigații diagnostice
	Frecvente
	Scădere ponderală

	
	Mai puțin frecvente
	Scăderea fracției de ejecție

	
	Rare
	Anomalii de funcționare a ficatului (inclusiv creșterea bilirubinei serice, creșterea alanin aminotransferazei și creșterea aspartat aminotransferazei)

	
	
	Creșterea creatininei serice

	Leziuni, intoxicaţii şi complicaţii legate de procedurile utilizate
	Mai puțin frecvente
	Fenomen de reapariție a leziunilor după iradierea

	a
Vezi Descrierea reacțiilor adverse selectate
b
Reacție adversă după punerea pe piață


Descrierea reacțiilor adverse selectate

Eritrodisestesia palmo-plantară

Cea mai frecventă reacţie adversă raportată în studiile clinice efectuate pentru cancerul mamar/ovarian a fost eritrodisestesia palmo-plantară (EPP). Incidenţa globală a EPP raportată a fost de 41,3% și respectiv 51,1% în studiile clinice pentru cancer ovarian și respectiv cancer mamar. Aceste reacţii au fost în majoritatea cazurilor uşoare, cazuri severe (gradul 3) fiind raportate la 16,3 % și 19,6 % dintre pacienți. Incidenţa raportată a cazurilor care pun viaţa în pericol (gradul 4) a fost < 1 %. Rareori, EPP a determinat întreruperea permanentă a tratamentului (1,9 % și 10,8 %). EPP a fost raportat la 16% dintre pacienții cu mielom multiplu tratați cu Caelyx pegylated liposomal în combinație cu bortezomib. EPP de gradul 3 a fost raportat la 5% dintre pacienți. Nu a fost raportat niciun caz de EPP gradul 4. Incidența EPP a fost semnificativ mai mică în cazul pacienților cu SK corelat cu SIDA (1,3% toate gradele, 0,4% EPP gradul 3, niciun pacient cu EPP gradul 4).  Vezi pct. 4.4.

Infecțiile oportuniste
În studiile clinice cu Caelyx pegylated liposomal au apărut frecvent reacţiile adverse respiratorii care pot avea legătură cu infecţiile oportuniste (IO) care apar la populaţia de pacienţi cu SIDA. Infecţiile oportuniste s-au observat la pacienţii cu SK după administrarea de Caelyx pegylated liposomal şi apar frecvent la pacienţii cu imunodeficienţă indusă de HIV. Cele mai frecvente IO observate în studiile clinice au fost candidozele, infecţiile cu citomegalovirus, cu herpes simplex, pneumonia cu Pneumocystis jirovecii şi infecţiile cu complexul mycobacterium avium. 
Toxicitate cardiacă
O creştere a incidenţei insuficienţei cardiace congestive este asociată cu terapia cu doxorubicină la doze cumulative pe toată durata vieţii >450 mg/m2 sau la doze mai mici în cazul pacienţilor cu factori de risc cardiac. Biopsiile endomiocardice efectuate la nouă din zece pacienţi cu SK-SIDA cărora li s-au administrat doze cumulative de Caelyx pegylated liposomal mai mari de 460 mg/m2 nu au evidenţiat prezenţa cardiomiopatiei indusă de antracicline. Doza de Caelyx pegylated liposomal recomandată la pacienţii cu SK-SIDA este de 20 mg/m2 o dată la două-trei săptămâni. Doza cumulativă (>400 mg/m2) la care cardiotoxicitatea devine o preocupare pentru pacienţii cu SK-SIDA  necesită mai mult de 20 cure terapeutice cu Caelyx pegylated liposomal, într-o perioadă de timp cuprinsă între 40 şi 60 săptămâni.

În plus, s-au efectuat biopsii endomiocardice la 8 pacienţi cu tumori solide cu doze cumulative de antraciclină cuprinse între 509 mg/m2 – 1.680 mg/m2. Scorurile de cardiotoxicitate Billingham au fost cuprinse între gradele 0 - 1,5. Aceste scoruri semnifică o cardiotoxicitate uşoară sau absenţa cardiotoxicităţii.

În studiul pivot de fază III comparativ cu doxorubicină, 58/509 (11,4 %) dintre subiecţii randomizaţi (10 trataţi cu Caelyx pegylated liposomal în doză de 50 mg/m2 la intervale de 4 săptămâni comparativ cu 48 trataţi cu doxorubicină în doză de 60 mg/m2 la intervale de 3 săptămâni) au îndeplinit criteriile definite de protocolul pentru cardiotoxicitate în timpul tratamentului şi/sau al monitorizării. Cardiotoxicitatea a fost definită ca o scădere de 20 puncte sau mai mult faţă de momentul iniţial dacă FEVS de repaus s-a menţinut în limitele normale sau o scădere de 10 puncte sau mai mult dacă FEVS a scăzut (sub limita inferioară a normalului). Nici unul dintre cei 10 subiecţi trataţi cu Caelyx pegylated liposomal la care s-a înregistrat cardiotoxicitate conform criteriilor bazate pe FEVS nu a prezentat semne şi simptome de ICC. În schimb, 10 din cei 48 subiecţi trataţi cu doxorubicină la care s-a înregistrat cardiotoxicitate conform criteriilor bazate pe FEVS au prezentat şi semne şi simptome de ICC.

La pacienţii cu tumori solide, incluzând un subgrup de paciente cu cancer mamar şi ovarian, trataţi cu o doză de 50 mg/m2şi ciclu cu doze cumulative de antraciclină pe toată durata vieţii de până la 1532 mg/m2, incidenţa disfuncţiilor cardiace semnificative clinic a fost mică. Din cei 418 pacienţi trataţi cu Caelyx pegylated liposomal în doză de 50 mg/m2 şi ciclu şi având o determinare la momentul iniţial a fracţiei de ejecţie a ventriculului stâng (FEVS) şi cel puţin o determinare în perioada de monitorizare, prin Arteriografie Multiplă (MUGA), 88 pacienţi au prezentat o doză cumulativă de antraciclină >400 mg/m2, un nivel de expunere asociat cu risc crescut de toxicitate cardiovasculară cu doxorubicina convenţională. Doar 13 dintre aceşti 88 pacienţi (15 %) au prezentat cel puţin o modificare semnificativă clinic a FEVS, definită ca o valoare a FEVS mai mică de 45 % sau o scădere de cel puţin 20 puncte faţă de momentul iniţial. În plus, doar 1 pacient (cu doza cumulativă de antraciclină de 944 mg/m2) a întrerupt tratamentul în timpul studiului din cauza simptomelor clinice de insuficienţă cardiacă congestivă.

Fenomenul de reapariție a leziunilor după iradiere
Foarte rar, administrarea de Caelyx pegylated liposomal a produs reactivarea  unor reacţii cutanate, produse de radioterapia anterioară.

Raportarea reacţiilor adverse suspectate

Este importantă raportarea reacţiilor adverse suspectate după autorizarea medicamentului. Acest lucru permite monitorizarea continuă a raportului beneficiu/risc al medicamentului. Profesioniştii din domeniul sănătăţii sunt rugaţi să raporteze orice reacţie adversă suspectată prin intermediul sistemului naţional de raportare, astfel cum este menţionat în Anexa V.
4.9
Supradozaj

Supradozajul acut cu clorhidrat de doxorubicină agravează reacţiile toxice cum sunt mucozita, leucopenia şi trombocitopenia. Tratamentul supradozajului acut la pacienţii cu mielosupresie severă constă în spitalizare, administrare de antibiotice, transfuzii de masă trombocitară şi granulocitară şi tratament simptomatic al mucozitelor.

5.
PROPRIETĂŢI FARMACOLOGICE

5.1
Proprietăţi farmacodinamice

Grupa farmacoterapeutică: antibiotice citotoxice şi substanţe înrudite, antracicline, codul ATC:
L01DB01.

Mecanism de acţiune
Substanţa activă a Caelyx pegylated liposomal este clorhidratul de doxorubicină, un antibiotic antraciclinic citotoxic, obţinut din Streptomyces peucetius var. caesius. Nu se cunoaşte cu exactitate mecanismul acţiunii antitumorale a doxorubicinei. În general, se crede că inhibarea ADN-ului, a ARN-ului şi a sintezei de proteine este responsabilă de majoritatea efectelor citotoxice. Acesta este probabil rezultatul intercalării antraciclinei între perechile de baze adiacente ale ADN-ului dublu catenar, împiedicând desfacerea acestora pentru replicare.

Eficacitate şi siguranţă clinică
S-a efectuat un studiu randomizat de fază III cu Caelyx pegylated liposomal comparat cu doxorubicină care a inclus 509 paciente cu cancer mamar metastatic. Obiectivul studiului de a demonstra că medicamentul Caelyx pegylated liposomal este non-inferior doxorubicinei a fost atins, rata de hazard (RH) pentru supravieţuire fără progresia bolii (SFP) fiind de 1,00 (95 % IÎ pentru RH = 0,82 – 1,22). RH a tratamentului pentru SFP ajustată pentru variabilele de prognostic a fost în concordanţă la grupa de populaţie pentru intenţie de tratament (ITT).
Analiza primară a toxicităţii cardiace a arătat că riscul de apariţie a evenimentelor cardiace ca rezultat al dozei cumulative de antraciclină a fost semnificativ mai mic pentru Caelyx pegylated liposomal decât pentru doxorubicină (HR = 3,16, p < 0,001). La doze cumulative peste 450 mg/m2 nu au existat evenimente cardiace cu Caelyx pegylated liposomal.

Un studiu comparativ de fază III cu Caelyx pegylated liposomal comparat cu topotecan la paciente cu cancer epitelial ovarian după eşecul terapiei de primă linie prin chimioterapie pe bază de platină, a fost finalizat la 474 paciente. S-a observat un beneficiu al supravieţuirii totale (ST) la pacientele tratate cu Caelyx pegylated liposomal comparativ cu cele tratate cu topotecan, indicat de RH de 1,216 (95 % IÎ: 1,000 -1,478), p=0,050. Rata supravieţuirii la 1, 2 şi 3 ani a fost de 56,3 %, 34,7 % şi respectiv, 20,2 % pentru Caelyx pegylated liposomal comparativ cu 54,0 %, 23,6 % şi respectiv, 13,2 % pentru topotecan.

Pentru subgrupul de paciente sensibile la compuşii de platină diferența a fost mai mare: RH de 1,432 (95 % IÎ: 1,066 -1,923), p=0,017. Rata supravieţuirii la 1, 2 şi 3 ani a fost de 74,1 %, 51,2 % şi respectiv 28,4 % pentru Caelyx pegylated liposomal comparativ cu 66,2 %, 31,0 % şi respectiv, 17,5 % pentru topotecan.

Tratamentul a fost similar în subgrupul de paciente refractare la compuşii de platină: RH de 1,069 (95 % IÎ: 0,823 % - 1,387 %), p=0,618. Rata supravieţuirii la 1, 2, şi 3 ani a fost de 41,5 %, 21,1 % şi respectiv, 13,8 % pentru Caelyx pegylated liposomal comparativ cu 43,2 %, 17,2 % şi respectiv, 9,5 % pentru topotecan.

A fost efectuat un studiu de fază III, randomizat, pe grupuri paralele, deschis, multicentric, care a comparat siguranţa şi eficacitatea tratamentului combinat cu Caelyx pegylated liposomal şi bortezomib cu monoterapia cu bortezomib la 646 pacienţi cu mielom multiplu care au primit cel puţin un tratament anterior şi care nu au avut progresie sub tratamentul pe bază de antracicline. S-a înregistrat o îmbunătăţire semnificativă a obiectivului primar – timpul până la progresia bolii (TTP), la pacienţii care au primit tratament combinat cu Caelyx pegylated liposomal plus bortezomib în comparaţie cu pacienţii trataţi cu bortezomib în monoterapie, fapt indicat de reducerea riscului (RR) cu 35 % (95 % CI: 21-47 %), p < 0,0001, pe baza a 407 evenimente TTP. Valoarea mediană a TTP a fost de 6,9 luni pentru pacienţii care au primit monoterapie cu bortezomib, comparativ cu 8,9 luni la pacienţii care au primit tratament combinat cu Caelyx pegylated liposomal plus bortezomib. O analiză interimară definită în protocol (bazată pe 249 evenimente TTP) a declanşat întreruperea precoce a studiului datorită diferenţei de eficacitate. Această analiză primară a indicat o reducere cu 45 % a riscului de TTP (95 % CI: 29-57 %), p < 0,0001. Valoarea mediană a TTP a fost de 6,5 luni pentru pacienţii care au primit monoterapie cu bortezomib, comparativ cu 9,3 luni la pacienţii care au primit tratament combinat cu Caelyx pegylated liposomal plus bortezomib. Aceste rezultate, deşi nu au fost mature, au constituit analiza finală definită în protocol. Analiza finală referitoare la supraviețuirea totală (ST) realizată după o perioadă mediană de urmărie de 8,6 ani, nu a înregistrat diferenţe semnificative a ST între cele două brațe de tratament. Valoarea mediană a ST a fost de 30,8 luni (95% IÎ; 25,2 – 36,5 luni) pentru pacienții cărora li s-a administrat bortezomib ca monoterapie şi 33,0 luni (95% IÎ; 28,9 37.1 luni) pentru pacienţii cărora li s-a administrat tratamentul combinat cu Caelyx pegylated liposomal şi bortezomib.
5.2
Proprietăţi farmacocinetice

Caelyx pegylated liposomal este o formulare polietilenglicată lipozomală de clorhidrat de doxorubicină. Lipozomii polietilenglicaţi conţin pe suprafaţa lor segmente ale polimerului hidrofilic metoxipolietilenglicol (MPEG). Aceste grupuri liniare de MPEG se extind de pe suprafaţa lipozomului, formând un înveliş protector care diminuă interacţiunile dintre membrana lipidică bistratificată şi componentele plasmatice. Aceasta permite lipozomilor de Caelyx pegylated liposomal să circule în sânge perioade îndelungate de timp. Lipozomii polietilenglicaţi sunt suficient de mici (având un diametru de aproximativ 100 nm) pentru a putea trece intacţi (prin extravazare) prin vasele sanguine lezate care irigă tumorile. Au existat dovezi privind extravazarea lipozomilor polietilenglicaţi din vasele sanguine, cu pătrunderea şi acumularea lor în tumori la şoarece cu carcinom de colon C-26 şi la şoarece transgenic cu leziuni asemănătoare SK. Lipozomii polietilenglicaţi au şi o matrice lipidică cu o permeabilitate mică şi un sistem tampon apos intern care se combină pentru a păstra clorhidratul de doxorubicină încapsulat pe parcursul menţinerii lipozomului în circulaţia sanguină.

La om, farmacocinetica plasmatică a Caelyx pegylated liposomal diferă semnificativ de cea raportată în literatura de specialitate pentru preparatele de clorhidrat de doxorubicină standard. La doze mai mici (10 mg/m2 – 20 mg/m2), Caelyx pegylated liposomal a prezentat o farmacocinetică lineară. La doze cuprinse între 10 mg/m2 – 60 mg/m2, Caelyx pegylated liposomal a prezentat o farmacocinetică nelineară. Clorhidratul de doxorubicină standard prezintă o distribuţie extinsă în ţesut (volum de distribuţie: 700 – 1100 l/m2) şi un clearance de eliminare rapid (24 – 73 l/oră şi m2). În contrast, profilul farmacocinetic al Caelyx pegylated liposomal indică faptul că acesta se limitează în special la volumul circulant vascular, iar clearance-ul plasmatic al doxorubicinei depinde de purtătorul lipozomal. Doxorubicina devine disponibilă după ce lipozomii sunt extravazaţi şi pătrund în compartimentul tisular.

La doze echivalente, concentraţiile plasmatice şi valorile ASC ale Caelyx pegylated liposomal, care reprezintă în mare parte clorhidrat de doxorubicină polietilenglicată lipozomală (conţinând 90 % - 95 % din doxorubicina măsurată), sunt semnificativ mai mari decât cele care se obţin în cazul preparatelor de clorhidrat de doxorubicină standard.

Caelyx pegylated liposomal nu trebuie înlocuit cu alte forme farmaceutice de clorhidrat de doxorubicină.

Farmacocinetica la grupe populaţionale
Farmacocinetica pentru Caelyx pegylated liposomal a fost evaluată la 120 pacienţi incluşi în 10 studii clinice diferite folosind metoda de farmacocinetică populaţională. La doze cuprinse între 10 mg/m2 şi 60 mg/m2, farmacocinetica pentru Caelyx pegylated liposomal a fost cel mai bine descrisă de un model nelinear bicompartimental, de ordin zero şi eliminare Michaelis-Menten. Clearance-ul mediu intrinsec al Caelyx pegylated liposomal a fost de 0,030 l/oră şi m2 (variind între 0,008 – 0,152 l/oră şi m2), iar volumul central mediu de distribuţie a fost de 1,93 l/m2 (variind între 0,96 – 3,85 l/m2), aproximând volumul plasmatic. Timpul de înjumătăţire plasmatică aparent a fost cuprins între 24 – 231 ore, cu o medie de 73,9 ore.
Paciente cu cancer mamar
Farmacocinetica pentru Caelyx pegylated liposomal determinată la 18 paciente cu carcinom mamar a fost similară cu farmacocinetica determinată la o populaţie mai mare de 120 pacienţi cu diferite tipuri de cancer. Clearance-ul mediu intrinsec a fost de 0,016 l/oră şi m2 (variind între 0,008 – 0,027 l/oră şi m2), volumul central mediu de distribuţie a fost de 1,46 l/m2 (variind între 1,10 – 1,64 l/m2). Timpul mediu de înjumătăţire plasmatică aparent a fost de 71,5 ore (variind între 45,2 – 98,5 ore).
Paciente cu cancer ovarian
Farmacocinetica pentru Caelyx pegylated liposomal, evaluată la 11 paciente cu carcinom ovarian, a fost similară cu farmacocinetica determinată la o populaţie mai mare de 120 pacienţi cu diferite tipuri de cancer. Clearance-ul mediu intrinsec a fost de 0,021 l/oră şi m2 (variind între 0,009 – 0,041 l/oră şi m2), volumul central mediu de distribuţie a fost de 1,95 l/m2 (variind între 1,67 – 2,40 l/m2). Timpul mediu de înjumătăţire plasmatică a fost de 75,0 ore (variind între 36,1 – 125 ore).
Pacienţi cu SK corelat cu SIDA
Farmacocinetica plasmatică a Caelyx pegylated liposomal a fost evaluată la un număr de 23 pacienţi cu SK, care au utilizat doze unice de 20 mg/m2 , într-o perfuzie cu o durata de 30 minute. Parametrii farmacocinetici ai Caelyx pegylated liposomal (reprezentând în principal clorhidrat de doxorubicină polietilenglicată lipozomală şi concentraţii mici de clorhidrat de doxorubicină neîncapsulată), observaţi după administrarea unor doze de 20 mg/m2, sunt prezentaţi în Tabelul 6.

	Tabel 6.
Parametrii farmacocinetici la pacienţii cu SK-SIDA trataţi cu Caelyx pegylated liposomal

	
	Medie + eroare standard



	Parametru
	20 mg/m2 (n=23)



	Concentraţia plasmatică maximă* (µg/ml) 
	8,34 ( 0,49

	Clearance plasmatic (l/oră şi m2)

Volumul aparent de distribuţie (l/m2)

ASC (µg/ml(oră)

Timp de înjumătăţire plasmatică (1 (ore)

Timp de înjumătăţire plasmatică (2 (ore)
	0,041 ( 0,004

2,72 ( 0,120

590,00 ( 58,7

5,2 ( 1,4

55,0 ( 4,8

	*Măsurată după terminarea administrării perfuziei, cu o durată de 30 minute


5.3
Date preclinice de siguranţă

În studiile efectuate la animale privind administrarea de doze repetate, profilul de toxicitate al Caelyx pegylated liposomal pare să fie foarte asemănător cu cel raportat la pacienţii cărora li se administrează timp îndelungat perfuzii cu clorhidrat de doxorubicină standard. În cazul Caelyx pegylated liposomal, încapsularea clorhidratului de doxorubicină în lipozomi polietilenglicaţi determină următoarele efecte de gravitate diferită.

Cardiotoxicitate
Studiile efectuate la iepure au arătat că, în comparaţie cu preparatele convenţionale de clorhidrat de doxorubicină, cardiotoxicitatea Caelyx pegylated liposomal este mai mică.

Toxicitate cutanată
În studiile efectuate după administrarea repetată a Caelyx pegylated liposomal la şobolan şi câine în doze cu relevanţă clinică s-au observat inflamaţii cutanate grave şi ulceraţii. În studiul efectuat la câine, apariţia şi severitatea acestor leziuni au fost diminuate prin scăderea dozelor şi prelungirea intervalelor dintre doze. Leziuni cutanate similare care au fost descrise ca eritrodisestezie palmo-plantară, au fost observate şi la pacienţi după administrarea îndelungată a perfuziilor (vezi pct. 4.8).

Reacţii anafilactoide
În studiile de toxicitate privind administrarea unor doze repetate la câine, după administrarea lipozomilor polietilenglicaţi (placebo) s-a observat un răspuns acut manifestat prin hipotensiune arterială, mucoase palide, salivaţie, vărsături şi perioade de hiperactivitate, urmate de hipoactivitate şi letargie. Un răspuns similar, dar mai puţin sever, s-a observat şi la câinii cărora li s-au administrat Caelyx pegylated liposomal şi doxorubicină standard.
Gravitatea răspunsului hipotensor a fost redusă printr-un pretratament cu antihistaminice. Cu toate acestea, răspunsul nu a pus în pericol viaţa câinilor, aceştia revenindu-şi rapid după întreruperea tratamentului.

Toxicitate locală
Studiile privind toleranţa subcutanată au evidenţiat că, spre deosebire de clorhidratul de doxorubicină standard, Caelyx pegylated liposomal provoacă iritaţii locale mai uşoare sau leziuni ale ţesutului după o eventuală extravazare.

Mutagenitate şi carcinogenitate
Deşi nu s-au efectuat studii cu Caelyx pegylated liposomal, clorhidratul de doxorubicină, substanţa activă farmacologic din Caelyx pegylated liposomal este mutagenă şi carcinogenă. Lipozomii polietilenglicaţi placebo nu sunt mutageni sau genotoxici.

Toxicitate asupra funcţiei de reproducere
La şoarece, după administrarea unei doze unice de 36 mg/kg, Caelyx pegylated liposomal a provocat o atrofie ovariană şi testiculară uşoară spre moderată. Scăderi ale greutăţii testiculare şi hipospermie s-au observat la şobolan după administrarea de doze repetate ( 0,25 mg/kg şi zi, iar la câine, după doze repetate de 1 mg/kg şi zi s-a constatat o degenerare difuză a tubilor seminiferi şi scăderea semnificativă a spermatogenezei (vezi pct. 4.6).

Nefrotoxicitate
Un studiu a arătat că, administrat într-o doză unică intravenoasă de peste două ori mai mare faţă de doza clinică, Caelyx pegylated liposomal produce toxicitate renală la maimuţe. Toxicitatea renală a fost observată la doze unice încă şi mai mici de doxorubicină HCl la şobolani şi iepuri. Ţinând cont că evaluarea bazei de date post autorizare de punere pe piaţă privind siguranţa administrării Caelyx pegylated liposomal la pacienţi nu a sugerat un risc semnificativ de nefrotoxicitate asociat cu Caelyx pegylated liposomal, aceste rezultate obţinute pe maimuţe ar putea fi lipsite de relevanţă pentru evaluarea riscului la pacienţi.

6.
PROPRIETĂŢI FARMACEUTICE

6.1
Lista excipienţilor

- (-(2-[1,2-distearoil-sn-glicero(3)fosfooxi]etilcarbamoil)-(-metoxipoli(oxietilen)-40 sare de sodiu (MPEG-DSPE)

- fosfatidilcolină din soia hidrogenată (HSPC)

- colesterol

- sulfat de amoniu

- zahăr

- histidină

- apă pentru preparate injectabile

- acid clorhidric (pentru ajustarea pH-ului)

- hidroxid de sodiu (pentru ajustarea pH-ului)
6.2
Incompatibilităţi

Acest medicament nu trebuie amestecat cu alte medicamente, cu excepţia celor menţionate la punctul 6.6.

6.3
Perioada de valabilitate

2 ani.
După diluare:

· S-a demonstrat stabilitate chimică şi fizică timp de 24 ore la 2ºC – 8ºC.

· Din punct de vedere microbiologic, medicamentul trebuie utilizat imediat. Dacă nu se administrează imediat, durata şi condiţiile de păstrare înaintea utilizării rămân în responsabilitatea utilizatorului şi nu trebuie să depăşească 24 ore la 2ºC – 8ºC.
· Flacoanele parţial utilizate se aruncă.
6.4
Precauţii speciale pentru păstrare

A se păstra la frigider (2°C - 8°C).

A nu se congela.

Pentru condiţiile de păstrare ale medicamentului diluat, vezi pct. 6.3.

6.5
Natura şi conţinutul ambalajului

Flacoane din sticlă tip I, cu dop bromobutilsiliconat gri şi sigiliu de aluminiu, care eliberează un volum de 10 ml (20 mg) sau 25 ml (50 mg).

Caelyx pegylated liposomal este furnizat în cutii individuale a 1 flacon sau cutii a 10 flacoane.

Este posibil ca nu toate mărimile de ambalaj să fie comercializate.

6.6
Precauţii speciale pentru eliminarea reziduurilor şi alte instrucţiuni de manipulare
A nu se utiliza flacoanele dacă prezintă precipitat sau orice alt fel de particule.

Manipularea dispersiei de Caelyx pegylated liposomal trebuie făcută cu precauţie. Este necesară utilizarea mănuşilor. În cazul în care Caelyx pegylated liposomal vine în contact cu pielea sau mucoasele, spălaţi-vă imediat şi abundent cu apă şi săpun. Caelyx pegylated liposomal trebuie manipulat şi îndepărtat după utilizare în conformitate cu standardele locale prevăzute pentru medicamentele antineoplazice.

Se determină doza de Caelyx pegylated liposomal care urmează a fi administrată (în funcţie de doza recomandată şi suprafaţa corporală a pacientului). Într-o seringă sterilă se introduce o cantitate corespunzătoare de Caelyx pegylated liposomal. Trebuie să se aplice cu stricteţe tehnici aseptice, deoarece Caelyx pegylated liposomal nu conţine conservanţi sau  substanţe bacteriostatice. Înaintea administrării, doza corespunzătoare de Caelyx pegylated liposomal trebuie diluată în soluţie perfuzabilă de glucoză 5 % (50 mg/ml). În cazul dozelor < 90 mg, Caelyx pegylated liposomal se diluează în 250 ml, iar pentru doze ≥ 90 mg, Caelyx pegylated liposomal se diluează în 500 ml. Soluţia obţinută poate fi perfuzată timp de 60 sau 90 minute aşa cum este descris la pct. 4.2.

Utilizarea oricărui alt diluant în afara soluţiei perfuzabile de glucoză 5 % (50 mg/ml) sau prezenţa oricărei substanţe bacteriostatice, cum este alcoolul benzilic, pot provoca precipitarea Caelyx pegylated liposomal.

Se recomandă ca perfuzia cu Caelyx pegylated liposomal să fie conectată, printr-un cateter periferic, la o altă perfuzie cu glucoză 5 % (50 mg/ml). Perfuzia poate fi administrată într-o venă periferică. A nu se utiliza linii perfuzoare cu filtre incluse.

DEŢINĂTORUL AUTORIZAŢIEI DE PUNERE PE PIAŢĂ

Baxter Holding B.V.

Kobaltweg 49,

3542 CE Utrecht,

Olanda
8.
NUMĂRUL(ELE) AUTORIZAŢIEI DE PUNERE PE PIAŢĂ

EU/1/96/011/001

EU/1/96/011/002

EU/1/96/011/003

EU/1/96/011/004

9.
DATA PRIMEI AUTORIZĂRI SAU A REÎNNOIRII AUTORIZAŢIEI

Data primei autorizări: 21 Iunie 1996

Data ultimei reautorizări: 19 Mai 2006

10. DATA REVIZUIRII TEXTULUI

Informaţii detaliate privind acest medicament sunt disponibile pe website-ul Agenţiei Europene a Medicamentului (EMEA) http://www.ema.europa.eu/
ANEXA II

A.
FABRICANTUL RESPONSABIL PENTRU ELIBERAREA SERIEI
B.
 CONDIŢII SAU RESTRICŢII PRIVIND FURNIZAREA ŞI UTILIZAREA
C.
ALTE CONDIŢII ŞI CERINŢE ALE AUTORIZAŢIEI DE PUNERE PE PIAŢĂ

D.
condiŢII SAU RESTRICŢII PRIVIND UTILIZAREA SIGURĂ ŞI EFICACE A MEDICAMENTULUI
A.
FABRICANTUL RESPONSABIL PENTRU ELIBERAREA SERIEI
Numele şi adresa producătorului(ilor) responsabil(i) pentru eliberarea seriei
Janssen Pharmaceutica NV, Turnhoutseweg 30, B-2340 Beerse, Belgia

Simtra Deutschland GmbH, Kantstrasse 2, 33790 Halle/Westfalen, Germania
Prospectul tipărit al medicamentului trebuie să menționeze numele și adresa fabricantului responsabil pentru eliberarea seriei respective.
B.
CONDIŢII SAU RESTRICŢII PRIVIND FURNIZAREA ŞI UTILIZAREA
Medicament cu eliberare pe bază de prescripţie medicală restrictivă (vezi Anexa I: Rezumatul caracteristicilor produsului, pct. 4.2).

C.
ALTE CONDIŢII ŞI CERINŢE ALE AUTORIZAŢIEI DE PUNERE PE PIAŢĂ
· Rapoartele periodice actualizate privind siguranța
Cerințele pentru depunerea rapoartelor periodice actualizate privind siguranța pentru acest medicament sunt prezentate în lista de date de referință și frecvențe de transmitere la nivelul Uniunii (lista EURD), menționată la articolul 107c alineatul (7) din Directiva 2001/83/CE și orice actualizări ulterioare ale acesteia publicată pe portalul web european privind medicamentele.
D.
condiŢII SAU RESTRICŢII PRIVIND UTILIZAREA SIGURĂ ŞI EFICACE A MEDICAMENTULUI
· Planul de management al riscului (PMR)
Deținătorul autorizației de punere pe piață (DAPP) se angajează să efectueze activităţile şi intervenţiile de farmacovigilenţă necesare detaliate în PMR‑ul aprobat şi prezentat în modulul 1.8.2 al autorizaţiei de punere pe piaţă şi orice actualizări ulterioare aprobate ale PMR-ului.

O versiune actualizată a PMR trebuie depusă:

· la cererea Agenţiei Europene pentru Medicamente;
· la modificarea sistemului de management al riscului, în special ca urmare a primirii de informaţii noi care pot duce la o schimbare semnificativă în raportul beneficiu/risc sau ca urmare a atingerii unui obiectiv important (de farmacovigilenţă sau de reducere la minimum a riscului).
ANEXA III

ETICHETAREA ŞI PROSPECTUL

A. ETICHETAREA

	INFORMAŢII CARE TREBUIE SĂ APARĂ PE AMBALAJUL SECUNDAR

CAELYX PEGYLATED LIPOSOMAL CUTIE 20 mg/10 ml – 1 flacon

CAELYX PEGYLATED LIPOSOMAL CUTIE 20 mg/10 ml – 10 flacoane


	1.
DENUMIREA COMERCIALĂ A MEDICAMENTULUI


Caelyx pegylated liposomal 2 mg/ml concentrat pentru soluţie perfuzabilă

clorhidrat de doxorubicină 

	2.
DECLARAREA SUBSTANŢEI(LOR) ACTIVĂ(E)


Un ml Caelyx pegylated liposomal conţine clorhidrat de doxorubicină 2 mg.

	3.
LISTA EXCIPIENŢILOR


Excipienţi: (-(2-[1,2-distearoil-sn-glicero(3)fosfooxi]etilcarbamoil)-(-metoxipoli(oxietilen)-40 sare de sodiu, fosfatidilcolină din soia hidrogenată, colesterol, sulfat de amoniu, zahăr, histidină, apă pentru preparate injectabile, acid clorhidric şi hidroxid de sodiu.

	4.
FORMA FARMACEUTICĂ ŞI CONŢINUTUL


1 flacon
10 flacoane
20 mg/10 ml

	5.
MODUL ŞI CALEA DE ADMINISTRARE


Administrare intravenoasă după diluare.

A se citi prospectul înainte de utilizare.

	6.
ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR


A nu se lăsa la vederea şi îndemâna copiilor.

	7.
ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)


Nu trebuie înlocuit cu alte forme farmaceutice de clorhidrat de doxorubicină.

	8.
DATA DE EXPIRARE


EXP

	9.
CONDIŢII SPECIALE DE PĂSTRARE


A se păstra la frigider. A nu se congela.

	10.
PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


Citotoxic
	11.
NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ


Baxter Holding B.V.

Kobaltweg 49,

3542 CE Utrecht,

Olanda
	12.
NUMĂRUL AUTORIZAŢIEI DE PUNERE PE PIAŢĂ


EU/1/96/011/001 (1 flacon)

EU/1/96/011/002 (10 flacoane)
	13.
SERIA DE FABRICAŢIE


Lot
	14.
CLASIFICARE GENERALĂ PRIVIND MODUL DE ELIBERARE


	15.
INSTRUCŢIUNI DE UTILIZARE


16.
INFORMAŢII ÎN BRAILLE

A fost acceptată justificarea pentru neincluderea informațiilor în Braille.
17.     IDENTIFICATOR UNIC - COD DE BARE BIDIMENSIONAL
cod de bare bidimensional care conține identificatorul unic.
18.     IDENTIFICATOR UNIC - DATE LIZIBILE PENTRU PERSOANE
PC 
SN

NN 
	INFORMAŢII CARE TREBUIE SĂ APARĂ PE AMBALAJUL SECUNDAR

CAELYX PEGYLATED LIPOSOMAL CUTIE 50 mg/25 ml – 1 flacon

CAELYX PEGYLATED LIPOSOMAL CUTIE 50 mg/25 ml – 10 flacoane


	1.
DENUMIREA COMERCIALĂ A MEDICAMENTULUI


Caelyx pegylated liposomal 2 mg/ml concentrat pentru soluţie perfuzabilă

clorhidrat de doxorubicină 

	2.
DECLARAREA SUBSTANŢEI(LOR) ACTIVĂ(E)


Un ml Caelyx pegylated liposomal conţine clorhidrat de doxorubicină 2 mg.

	3.
LISTA EXCIPIENŢILOR


Excipienţi: (-(2-[1,2-distearoil-sn-glicero(3)fosfooxi]etilcarbamoil)-(-metoxipoli(oxietilen)-40 sare de sodiu, fosfatidilcolină din soia hidrogenată, colesterol, sulfat de amoniu, zahăr, histidină, apă pentru preparate injectabile, acid clorhidric şi hidroxid de sodiu.

	4.
FORMA FARMACEUTICĂ ŞI CONŢINUTUL


1 flacon
10 flacoane
50 mg/25 ml

	5.
MODUL ŞI CALEA DE ADMINISTRARE


Administrare intravenoasă după diluare.

A se citi prospectul înainte de utilizare.

	6.
ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR


A nu se lăsa la vederea şi îndemâna copiilor.

	7.
ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)


Nu trebuie înlocuit cu alte forme farmaceutice de clorhidrat de doxorubicină.

	8.
DATA DE EXPIRARE


EXP

	9.
CONDIŢII SPECIALE DE PĂSTRARE


A se păstra la frigider. A nu se congela.

	10.
PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


Citotoxic
	11.
NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ


Baxter Holding B.V.

Kobaltweg 49,

3542 CE Utrecht,

Olanda
	12.
NUMĂRUL AUTORIZAŢIEI DE PUNERE PE PIAŢĂ


EU/1/96/011/003 (1 flacon)

EU/1/96/011/004 (10 flacoane)
	13.
SERIA DE FABRICAŢIE


Lot
	14.
CLASIFICARE GENERALĂ PRIVIND MODUL DE ELIBERARE


	15.
INSTRUCŢIUNI DE UTILIZARE


16.
INFORMAŢII ÎN BRAILLE

A fost acceptată justificarea pentru neincluderea informațiilor în Braille.
17.     IDENTIFICATOR UNIC - COD DE BARE BIDIMENSIONAL
cod de bare bidimensional care conține identificatorul unic.
18.     IDENTIFICATOR UNIC - DATE LIZIBILE PENTRU PERSOANE
PC 
SN

NN 
	MINIMUM DE INFORMAŢII CARE TREBUIE SĂ APARĂ PE AMBALAJELE PRIMARE MICI

CAELYX PEGYLATED LIPOSOMAL ETICHETĂ 20 mg/10 ml


	1.
DENUMIREA COMERCIALĂ A MEDICAMENTULUI ŞI CALEA(CĂILE) DE ADMINISTRARE


Caelyx pegylated liposomal 2 mg/ml concentrat steril 
clorhidrat de doxorubicină 

i.v. după diluare
	2.
MODUL DE ADMINISTRARE


	3.
DATA DE EXPIRARE


EXP

	4.
SERIA DE FABRICAŢIE


Lot
	5.
CONŢINUTUL PE MASĂ, VOLUM SAU UNITATEA DE DOZĂ


20 mg/10 ml

6.
ALTE INFORMAŢII

	MINIMUM DE INFORMAŢII CARE TREBUIE SĂ APARĂ PE AMBALAJELE PRIMARE MICI

CAELYX PEGYLATED LIPOSOMAL ETICHETĂ 50 mg/25 ml


	1.
DENUMIREA COMERCIALĂ A MEDICAMENTULUI ŞI CALEA(CĂILE) DE ADMINISTRARE


Caelyx pegylated liposomal 2 mg/ml concentrat steril 
clorhidrat de doxorubicină 

i.v. după diluare
	2.
MODUL DE ADMINISTRARE


	3.
DATA DE EXPIRARE


EXP

	4.
SERIA DE FABRICAŢIE


Lot
	5.
CONŢINUTUL PE MASĂ, VOLUM SAU UNITATEA DE DOZĂ


50 mg/25 ml

6.
ALTE INFORMAŢII

B. PROSPECTUL

Prospect: Informaţii pentru utilizator
Caelyx pegylated liposomal 2 mg/ml concentrat pentru soluţie perfuzabilă

clorhidrat de doxorubicină 

Citiţi cu atenţie şi în întregime acest prospect înainte de a începe să utilizaţi acest medicament deoarece conţine informaţii importante pentru dumneavoastră.

· Păstraţi acest prospect. S-ar putea să fie necesar să-l recitiţi.

· Dacă aveţi orice întrebări suplimentare, adresaţi-vă medicului dumneavoastră sau farmacistului.

· Acest medicament a fost prescris numai pentru dumneavoastră. Nu trebuie să-l daţi altor persoane. Le poate face rău, chiar dacă au aceleaşi semne de boală cu ale dumneavoastră.

· Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice posibile reacţii adverse nemenţionate în acest prospect. Vezi pct. 4.

În acest prospect găsiţi:

1.
Ce este Caelyx pegylated liposomal şi pentru ce se utilizează

2.
Ce trebuie să ştiţi înainte să utilizaţi Caelyx pegylated liposomal
3.
Cum să utilizaţi Caelyx pegylated liposomal
4.
Reacţii adverse posibile

5
Cum se păstrează Caelyx pegylated liposomal
6.
Conţinutul ambalajului şi alte informaţii
1.
Ce este Caelyx pegylated liposomal şi pentru ce se utilizează
Caelyx pegylated liposomal este un antitumoral.

Caelyx pegylated liposomal este utilizat în tratamentul cancerului mamar la paciente cu risc cardiac. De asemenea, Caelyx pegylated liposomal este utilizat în tratamentul cancerului ovarian. Se utilizează pentru distrugerea celulelor canceroase, micşorarea dimensiunii tumorii, întârzierea creşterii tumorale şi prelungirea duratei de supravieţuire.

Caelyx pegylated liposomal este utilizat, de asemenea, în asociere cu un alt medicament denumit bortezomib, pentru tratamentul mielomului multiplu (un tip de cancer al sângelui), la pacienţi care au primit cel puţin un tratament anterior.
De asemenea, Caelyx pegylated liposomal este utilizat pentru ameliorarea sarcomului Kaposi, inclusiv aplatizarea, decolorarea şi chiar micşorarea tumorii. Alte simptome ale sarcomului Kaposi, cum sunt umflarea zonei din jurul tumorii, pot şi ele să se amelioreze sau să dispară.

Caelyx pegylated liposomal conţine un medicament capabil să  interacţioneze cu celulele astfel încât să distrugă selectiv celulele canceroase. Clorhidratul de doxorubicină din Caelyx pegylated liposomal este inclus în mici sfere, numite lipozomi polietilenglicaţi, care ajută la transportul cu predilecţie al medicamentului din circuitul sanguin în ţesutul canceros şi nu în ţesutul normal sănătos.

2.
Ce trebuie să ştiţi înainte să utilizaţi Caelyx pegylated liposomal
Nu utilizaţi Caelyx pegylated liposomal
· dacă sunteţi alergic la clorhidrat de doxorubicină, arahide sau soia sau la oricare dintre celelalte componente ale acestui medicament (enumerate la pct. 6).
Atenţionări şi precauţii

Trebuie să spuneţi medicului despre oricare dintre următoarele:
· dacă urmaţi orice tratament pentru o boală cardiacă sau hepatică;

· dacă aveţi diabet zaharat, deoarece Caelyx pegylated liposomal conţine zahăr şi poate fi nevoie de o ajustare a tratamentului pentru diabet zaharat;

· dacă aveţi sarcom Kaposi şi vi s-a îndepărtat splina;
· dacă observaţi orice răni, modificări de culoare sau discomfort în gura dumneavoastră.

La pacienții care au primit doxorubicină polietilenglicată lipozomală, au fost observate cazuri de boli pulmonare interstițiale, inclusiv cazuri de deces (vezi pct. 4.8). Simptomele bolii pulmonare interstițiale sunt tusea și dificultățile de respirație, însoțite uneori de febră, care nu sunt cauzate de o activitate fizică. Solicitați imediat asistență medicală dacă prezentați simptome care pot reprezenta semne de boală pulmonară interstițială. 
Copii şi adolescenţi

Caelyx pegylated liposomal nu trebuie administrat la copii şi adolescenţi, deoarece nu se ştie cum îi poate afecta medicamentul.

Caelyx pegylated liposomal împreună cu alte medicamente
Spuneţi medicului dumneavoastră sau farmacistului
· dacă luaţi sau aţi luat recent orice alte medicamente, inclusiv dintre cele eliberate fără prescripţie medicală ;
· despre orice alte tratamente pentru cancer pe care le urmaţi sau le-aţi urmat, deoarece trebuie să să fiţi deosebit de atent în cazul tratamentelor care scad numărul de celule albe, acest lucru putând determina o scădere suplimentară a numărului de celule albe. Dacă nu sunteţi sigur ce tratamente aţi urmat sau ce afecţiuni aţi prezentat, discutaţi aceste aspecte cu medicul dumneavoastră.

Sarcina şi alăptarea
Adresaţi-vă medicului dumneavoastră sau farmacistului pentru recomandări înainte de a lua orice medicament.

Deoarece clorhidratul de doxorubicină, substanţa activă din Caelyx pegylated liposomal, poate provoca malformaţii congenitale, este important să informaţi medicul dumneavoastră în cazul în care credeţi că sunteţi gravidă. 
Femeile trebuie să evite să rămână gravide și trebuie să utilizeze măsuri contraceptive în timp ce iau Caelyx pegylated liposomal și pe durata celor opt luni de după întreruperea tratamentului cu Caelyx pegylated liposomal. 

Bărbații trebuie să utilizeze măsuri contraceptive în timp ce iau Caelyx pegylated liposomal și pe durata celor șase luni de după întreruperea tratamentului cu Caelyx pegylated liposomal, astfel încât partenerele lor să nu rămână gravide.
Deoarece clorhidratul de doxorubicină poate fi periculos la sugari, femeile trebuie să întrerupă alăptarea înainte de a începe tratamentul cu Caelyx pegylated liposomal. Specialiştii recomandă ca femeile infectate cu HIV să nu alăpteze în nicio circumstanţă pentru a evita transmiterea HIV.

Conducerea vehiculelor şi folosirea utilajelor

Nu conduceţi vehicule şi nu folosiţi utilaje dacă tratamentul cu Caelyx pegylated liposomal vă provoacă oboseală sau somnolenţă.

Caelyx pegylated liposomal conţine ulei de soia şi sodiu
Caelyx pegylated liposomal conţine ulei de soia. Dacă sunteţi alergic la arahide sau soia, nu utilizaţi acest medicament.

Caelyx pegylated liposomal conţine sodiu mai puţin de 1 mmol (23 mg) per doză, adică practic „nu conţine sodiu”.

3.
Cum să utilizaţi Caelyx pegylated liposomal
Caelyx pegylated liposomal reprezintă o formulare unică. Nu trebuie înlocuit cu alte forme farmaceutice de clorhidrat de doxorubicină.
Cât de mult Caelyx pegylated liposomal se administrează
Dacă urmaţi tratament pentru cancer mamar sau cancer ovarian, Caelyx pegylated liposomal vi se administrează în doză de 50 mg pe metru pătrat de suprafaţă corporală suprafaţă corporală (în funcţie de înălţime şi greutate). Doza se repetă o dată la 4 săptămâni, atât timp cât boala nu progresează şi puteţi tolera tratamentul.

Dacă sunteţi tratat pentru mielom multiplu şi aţi primit deja cel puţin un tratament anterior, Caelyx pegylated liposomal va fi administrat într-o doză de 30 mg pe metru pătrat de suprafaţă corporală (calculată în funcţie de înălţimea şi greutatea dumneavoastră), în perfuzie intravenoasă cu durată de 1 oră, în ziua a 4-a de administrare a bortezomib, în regimul de administrare de 3 săptămâni, imediat după perfuzia cu bortezomib. Doza se va repeta atâta timp cât aveţi un răspuns satisfăcător şi o toleranţă bună a tratamentului.

Dacă urmaţi tratament pentru sarcomul Kaposi, Caelyx pegylated liposomal vi se va administra în doză de 20 mg pe metru pătrat de suprafaţă corporală  suprafaţă corporală (în funcţie de înălţime şi greutate). Doza se repetă o dată la 2-3 săptămâni, timp de 2-3 luni, iar apoi la intervalele de timp necesare pentru menţinerea ameliorării afecţiunii pe care o aveți.

Cum se administrează Caelyx pegylated liposomal
Caelyx pegylated liposomal vi se administrează de către medicul dumneavoastră în picătură (perfuzie) în venă. În funcţie de doză şi de indicaţie, perfuzia poate dura între 30 minute şi peste o oră (de exemplu, 90 minute).

Dacă utilizaţi mai mult Caelyx pegylated liposomal decât trebuie 

Supradozajul după doză unică agravează reacţiile adverse, cum sunt durere la nivelul gurii sau reducerea numărului de celule albe şi de trombocite. Tratamentul include administrarea de antibiotice, transfuzii de masă trombocitară, administrarea de factori care stimulează producţia de celule albe sanguine şi tratament simptomatic pentru durerea de la nivelul gurii.

Dacă aveţi orice întrebări suplimentare privind utilizarea acestui medicament, adresaţi-vă medicului dumneavoastră sau farmacistului.

4.
Reacţii adverse posibile
Ca toate medicamentele, acest medicament poate provoca reacţii adverse, cu toate că nu apar la toate persoanele.

În timpul perfuziei cu Caelyx pegylated liposomal pot să apară următoarele reacţii: 
-
reacții alergice severe, care pot include umflare a feței, a buzelor, a gurii, a limbii sau a gâtului; dificultăți de înghițire sau respirație; erupții trecătoare pe piele însoţite de mâncărimi (urticarie )

-
căi respiratorii pulmonare inflamate sau îngustate, care provoacă tuse, respirație șuierătoare și dificultăți de respirație (astm)

-
înroșire a feței, transpirații, frisoane sau febră
-
durere sau disconfort la nivelul pieptului
-
durere de spate
-
tensiune arterială mică sau tensiune arterială mare
-
bătăilor rapide ale inimii
-
crize convulsive (crize epileptice)

Poate apărea scurgerea lichidului de injecție din vene în țesuturile de sub piele. Dacă perfuzia înțeapă sau doare în timp ce vi se administrează o doză de Caelyx pegylated liposomal, spuneți imediat medicului dumneavoastră.
Medicul dumneavoastră trebuie contactat imediat dacă se observă oricare dintre următoarele reacții adverse grave:

· prezentați febră, oboseală sau prezentați semne de contuzii sau sângerări (foarte frecvent)

· roşeaţă, umflături, exfoliere sau moliciune, în special la nivelul palmelor şi tălpilor (sindromul „mână-picior”). Aceste reacţii au fost observate frecvent şi sunt uneori severe. În cazuri grave, aceste reacţii pot afecta anumite activităţi zilnice şi pot dura 4 săptămâni sau mai mult înainte să dispară complet. Este posibil ca medicul să amâne iniţierea şi/sau să reducă următoarea doză a tratamentului (vezi mai jos Strategii de prevenire şi tratare a sindromului mână - picior);

· răni la nivelul gurii, diaree severă sau vărsături sau greaţă (foarte frecvent)

· infecții (frecvent), inclusiv infecții ale plămânilor (pneumonie) sau infecții care vă pot afecta vederea
· dificultăţi de respiraţie (frecvent)
· durere severă de stomac (frecvent)
· slăbiciune severă (frecvent)
· reacții alergice severe, care pot include umflare a feței, a buzelor, a gurii, a limbii sau a gâtului; dificultăți de înghițire sau respirație; erupții trecătoare pe piele însoţite de mâncărimi (urticarie) (mai puțin frecvent)
· stop cardiac (inima încetează să mai bată); insuficiență cardiacă, în care inima nu pompează suficient sânge spre restul corpului, ceea ce determină dificultăţi de respiraţie și poate duce la umflarea picioarelor (mai puțin frecvent)

· cheag de sânge care se deplasează spre plămâni, provoacă durere în piept și aveți dificultăţi de respiraţie (mai puțin frecvent)

· ţesuturile moi de la nivelul picioarelor devin umflate, calde sau dureroase, durerea putându-se înrăutăţi atunci când staţi în picioare sau când mergeţi (rar)
· erupție severă la nivelul pielii sau care poate pune viața în pericol, cu bășici și piele scuamoasă, în special în jurul gurii, nasului, ochilor și organelor genitale (sindrom Stevens-Johnson) sau pe aproape tot corpul (necroliză toxică epidermică) (rar)
Alte reacţii adverse

Între perfuzii, pot să apară următoarele:
Reacţii adverse foarte frecvente (pot afecta mai mult de 1 din 10 persoane):
· scăderea numărului de celule sanguine albe (din sânge), care poate creşte riscul de apariţie a infecţiilor. Rareori, numărul mic de celule sanguine albe poate conduce la apariţia unor infecţii severe. Anemia (scăderea numărului de celule sanguine roşii) poate provoca oboseală, iar scăderea numărului de trombocite poate creşte riscul de sângerare. Având în vedere posibilitatea apariţiei unor modificări la nivelul celulelor sanguine, vi se vor face periodic teste sanguine. 
· apetit scăzut; 

· constipație;

· erupții trecătoare pe piele, inclusiv înroșirea pielii, erupții alergice, erupții înroșite sau proeminente

· căderea părului

· durere, inclusiv a mușchilor și a musculaturii toracale, încheieturilor, brațelor sau picioarelor; 
· senzaţie de oboseală accentuată;
Reacţii adverse frecvente (pot afecta 1 până la 10 persoane)

· infecții, inclusiv o infecție gravă în corp (sepsis), infecții ale plămânilor, infecții cu virusul herpes zoster (zona zoster), un tip de infecție bacteriană (infecție cu complexul mycobacterium avium), infecții ale tractului urinar, infecții fungice (inclusiv candidoză și candidoză orală), infecții ale rădăcinilor firelor de păr, gât infectat sau iritat, nas, sinusuri sau gât infectat (răceală)

· număr scăzut al unui tip de celule albe din sânge (neutrofile), asociat cu febră

· pierdere severă în greutate și musculară, cantitate de apă insuficientă în corp (deshidratare), nivel scăzut de potasiu, sodiu sau calciu în sânge
· senzație de confuzie, senzație de anxietate, depresie, tulburări de somn
· afectarea nervilor poate provoca furnicături, amorțeală, durere sau pierderea senzației de durere, durere a nervilor, senzații neobișnuită pe piele (cum sunt furnicături sau zgârieturi), senzitivitatea sau sensibilitatea scăzute, în special pe piele
· modificarea gustului, dureri de cap, senzație de somnolență accentuate, cu energie scăzută, senzație de amețeală;

· ochi inflamați (conjunctivită)

· bătăi rapide ale inimii
· tensiune arterială mare sau tensiune arterială mică, înroșirea trecătoare a feței
· dificultăţi de respirație care poate apărea după activitate fizică, sângerare nazală, tuse
· inflamarea mucoasei stomacale sau a tractului digestiv, ulcerații (răni) în gură, indigestie, dificultăți de înghițire, durere bucală, senzație de gură uscată
· probleme ale pielii, inclusiv piele descuamată sau uscată, înroșirea pielii, bășici sau ulcerații pe piele, prurit, pete închise la culoare pe piele
· transpirație excesivă
· spasme sau dureri musculare
· dureri, inclusiv ale mușchilor, oaselor sau spatelui
· dureri la urinare
· reacție alergică la perfuzia cu medicament, simptome similare gripei, frisoane, mucoase inflamate ale cavităților și tracturilor din corp, cum sunt nasul, gura sau traheea, senzație de slăbiciune, stare general de rău, umflături provocate de acumularea de fluide în corp, umflături ale mâinilor, gleznelor sau labelor picioarelor
· scădere în greutate
Atunci când Caelyx pegylated liposomal este utilizat singur, este mai puţin probabil ca unele dintre aceste efecte să apară, iar unele nu au apărut de loc.

Reacţii adverse mai puţin frecvente (afectează până la 1 din 100 de persoane)

· infecții cu virusul herpes simplex (răni la rece sau herpes genital), infecții fungice

· număr scăzut al tuturor celulelor din sânge, număr crescut de „trombocite” (celule care ajută la coagularea sângelui)

· reacție alergică

· nivel crescut de potasiu seric, nivel scăzut de magneziu seric

· afecțiune nervoasă care afectează mai mult de o zonă a corpului

· convulsii (convulsii epileptice), leșin

· senzație neplăcută sau dureroasă, în special la atingere, senzație de somnolență

· tulburări de vedere, lăcrimare

· bătăi ale inimii rapide sau neregulate (palpitații), durerea mușchiului cardiac, leziuni cardiace
· afectarea țesutului (necroza) la locul de administrarea a injecției, vene inflamate care pot provoca umflături și durere, senzație de amețeală la ridicarea de pe scaun sau la statul în picioare
· disconfort la nivelul pieptului
· flatulență, gingii inflamate (gingivită)

· probleme sau erupții ale pielii, inclusiv piele descuamată sau exfoliate, erupție cutanată alergică, ulcerații sau urticarie pe piele, piele decolorată, modificare a culorii naturale a (pigmentului) pielii, pete mici roșii sau vineții provocate de sângerarea sub piele, probleme ale unghiilor, acnee
· slăbiciune musculară
· dureri de sâni
· iritație sau durere la locul de administrare a injecției
· umflarea feței, temperatură corporală ridicată
· simptomele (precum inflamația, înroșirea sau durerea) revin la o parte a corpului care a fost iradiată anterior în cadrul tratamentului sau care a fost anterior deteriorată printr-o perfuzie cu chimioterapie într-o venă;
Reacții adverse rare (afectează până la 1 din 1000 de persoane)
· infecții care apar la persoanele cu un sistem imun slăbit
· număr scăzut de celule ale sângelui produse în măduva osoasă
· inflamația retinei, care poate provoca modificări de vedere sau orbire
· ritm cardiac anormal, detectare cardiacă anormală la ECG (electrocardiogramă) și care poate fi însoțită de bătăi încete ale inimii, probleme cu inima care afectează bătăile și ritmul inimii, culoare albastră a pielii și mucoaselor provocate de nivelul scăzut al oxigenului din sânge
· lărgirea vaselor sanguine
· senzație de nod în gât
· limbă dureroasă și umflată, ulcerații (disconfort) la nivelul buzei
· erupție cutanată cu bășici umplute cu lichid
· infecție vaginală, înroșirea scrotului
· probleme cu mucoasele cavităților și tracturilor din corp, cum sunt nasul, gura sau traheea
rezultate anormale ale testelor ficatului, nivel crescut al „creatininei” serice
Cu frecvenţă necunoscută (care nu poate fi estimată din datele disponibile)

· cancer de sânge care se dezvoltă rapid și care afectează celulele sângelui (leucemie mieloidă acută), afecțiuni ale măduvei osoase care afectează celulele sângelui (sindrom mielodisplastic), cancer al gurii sau buzelor 
· tuse și dificultăți de respirație, posibil însoțite de febră, care nu apar ca urmare a unei activități fizice (boală pulmonară interstițială)
· blocare a vaselor de sânge foarte mici din rinichi (microangiopatie trombotică limitată la nivel renal).
Raportarea reacţiilor adverse

Dacă manifestaţi orice reacţii adverse, adresaţi-vă medicului dumneavoastră sau asistentei medicale. Acestea includ orice posibile reacţii adverse nemenţionate în acest prospect. De asemenea, puteţi raporta reacţiile adverse direct prin intermediul sistemului naţional de raportare, astfel cum este menţionat în Anexa V. Raportând reacţiile adverse, puteţi contribui la furnizarea de informaţii suplimentare privind siguranţa acestui medicament.

Strategiile de prevenire şi tratare a sindromului mână-picior includ:

· cufundarea mâinilor şi/sau picioarelor în vase cu apă rece, ori de câte ori aveţi posibilitatea (de exemplu, în timp ce priviţi la televizor, citiţi sau ascultaţi radioul);

· menținerea mâinilor şi picioarelor neacoperite (nu purtaţi mănuşi, şosete etc.);

· şederea în locuri răcoroase;
· îmbăierea cu apă rece dacă este foarte cald;

· evitarea exerciţiilor fizice intense care pot produce traumatisme la nivelul labei piciorului (de exemplu, alergare);

· evitarea expunerii pielii la apă foarte fierbinte (de exemplu, jacuzzi, saună);

· evitarea purtării de încălţăminte strâmtă sau cu toc înalt.

Piridoxina (Vitamina B6):

· vitamina B6 se poate cumpăra fără prescripţie medicală;
· folosiţi 50-150 mg zilnic, imediat după apariţia primelor semne de înroşire sau furnicături.

5.
Cum se păstrează Caelyx pegylated liposomal
Nu lăsaţi acest medicament la vederea şi îndemâna copiilor.

A se păstra la frigider (2ºC - 8ºC). A nu se congela.

După diluare:

S-a demonstrat stabilitate chimică şi fizică timp de 24 ore la 2ºC - 8ºC.

Din punct de vedere microbiologic, medicamentul trebuie utilizat imediat. Dacă nu se administrează imediat, durata şi condiţiile de păstrare înaintea utilizării rămân în responsabilitatea utilizatorului şi nu trebuie să depăşească 24 ore la 2ºC - 8ºC. Flacoanele parţial utilizate trebuie înlăturate.

Nu utilizati acest medicament după data de expirare înscrisă pe etichetă şi cutie.

Nu utilizaţi acest medicament dacă observaţi precipitat sau oricare alte particule.

Nu aruncaţi niciun medicament pe calea apei sau a reziduurilor menajere. Întrebaţi farmacistul cum să aruncaţi medicamentele pe care nu le mai folosiţi. Aceste măsuri vor ajuta la protejarea mediului.
6.
Conţinutul ambalajului şi alte informaţii
Ce conţine Caelyx pegylated liposomal
· Substanţa activă este clorhidratul de doxorubicină. Un ml Caelyx pegylated liposomal conţine clorhidrat de doxorubicină 2 mg într-o formulare lipozomală polietilenglicată.
· Celelalte componente sunt (-(2-[1,2-distearoil-sn-glicero(3)fosfooxi]etilcarbamoil)-(-methoxipoli(oxietilen)-40 sare de sodiu (MPEG-DSPE), fosfatidilcolină din soia hidrogenată (HSPC), colesterol, sulfat de amoniu, zahăr, histidină, apă pentru preparate injectabile, acid clorhidric (pentru ajustarea pH-ului) şi hidroxid de sodiu (pentru ajustarea pH-ului). Vezi pct. 2.
Caelyx pegylated liposomal concentrat pentru soluţie perfuzabilă: flacoane a 10 ml (20 mg) sau 25 ml (50 mg).
Cum arată Caelyx pegylated liposomal şi conţinutul ambalajului

Caelyx pegylated liposomal este steril, translucid, de culoare roşie. Caelyx pegylated liposomal este furnizat în flacoane din sticlă în cutii individuale a 1 flacon sau cutii a 10 flacoane.

Este posibil ca nu toate mărimile de ambalaj să fie comercializate.

Deţinătorul Autorizaţiei de punere pe piaţă
Baxter Holding B.V.

Kobaltweg 49,

3542 CE Utrecht,

Olanda
Producătorul
Janssen Pharmaceutica NV
Turnhoutseweg 30
B-2340 Beerse
Belgia
Simtra Deutschland GmbH
Kantstrasse 2

33790 Halle/Westfalen

Germania
Pentru orice informaţii despre acest medicament, vă rugăm să contactaţi reprezentanţii locali ai deţinătorului autorizaţiei de punere pe piaţă:

	België/Belgique/Belgien

Baxter Belgium SPRL/BVBA

Tél/Tel: +32 (0)2 386 80 00 
braine_reception@baxter.com


	Lietuva
Baxter Holding B.V. 

Tel.: +31 (0)30 2488 911



	България

Baxter Holding B.V.

Teл.: +31 (0)30 2488 911
	Luxembourg/Luxemburg

Baxter Belgium SPRL/BVBA

Tél/Tel: +32 (0)2 386 80 00 
braine_reception@baxter.com



	Česká republika

BAXTER CZECH spol. s r.o.

Tel: +420 225 774 111 
 
	Magyarország

Baxter Hungary Kft.

Tel: +36 1 202 1980

	Danmark

Baxter A/S

Tlf: +45 4816 6400


	Malta

Baxter Holding B.V.

Tel: +44 (0)1635 206345 


	Deutschland

Baxter Deutschland GmbH

Tel: +49 (0)89 31701-0 
info_de@baxter.com 

	Nederland

Baxter B.V.

Tel: +31 (0)30 2488 911
utrecht_reception@baxter.com



	Eesti

Baxter Holding B.V. 

Tel.: +31 (0)30 2488 911

	Norge

Baxter AS

Tlf: +47 22 58 48 00


	Ελλάδα
Baxter (Hellas) Ε.Π.Ε., 
Τηλ: +30 210 28 80 000 
	Österreich

Baxter Healthcare GmbH

Tel: +43 1 71120 0

austria_office_healthcare@baxter.com  


	España

Baxter S.L.

Tel: +34 91 678 93 00

	Polska

Baxter Polska Sp. z o.o.

Tel: +48 22 488 37 77

	France

Baxter SAS

Tél: +33 1 34 61 50 50
	Portugal

Baxter Médico Farmacêutica, Lda. 
Tel: +351 21 925 25 00 
 

	Hrvatska
Baxter Healthcare d.o.o.

Tel: +385 1 6610314 

	România

BAXTER HEALTHCARE SRL
Tel: +40 372 302 053


	Ireland

Baxter Holding B.V.

Tel: +44 (0)1635 206345 
 
	Slovenija

Baxter d.o.o. 
Tel: +386 1 320 06 59 


	Ísland

Baxter Medical AB

Sími: +46 8 632 64 00


	Slovenská republika
Baxter Slovakia s.r.o. 

Tel: +421 2 32 10 11 50 
 

	Italia

Baxter S.p.A. 

Tel: +390632491233 

	Suomi/Finland

Baxter Oy

Puh/Tel: +358 (0) 800 144 233

	Κύπρος

Baxter Holding B.V.

Τηλ: +31 (0)30 2488 911
 
	Sverige

Baxter Medical AB

Tel: +46 (0)8 632 64 00

	 Latvija
Baxter Holding B.V. 

Tel.: +31 (0)30 2488 911

	United Kingdom (Northern Ireland)
Baxter Holding B.V.

Tel: +44 (0)1635 206345 
 


Acest prospect a fost aprobat în .......
Informaţii detaliate privind acest medicament sunt disponibile pe website-ul Agenţiei Europene a Medicamentului (EMEA) http://www.emea.europa.eu/.
Următoarele informaţii sunt destinate numai medicilor şi personalului medical (vezi pct. 3):

Manipularea soluţiei de Caelyx pegylated liposomal trebuie făcută cu prudenţă. Este necesară utilizarea mănuşilor. În cazul în care Caelyx pegylated liposomal vine în contact cu pielea sau mucoasele, spălaţi-vă imediat şi abundent cu apă şi săpun. Caelyx pegylated liposomal trebuie manipulat şi îndepărtat după utilizare în conformitate cu standardele prevăzute pentru medicamentele antineoplazice.

Se determină doza de Caelyx pegylated liposomal care urmează a fi administrată (în funcţie de doza recomandată şi de suprafaţa corporală a pacientului). Într-o seringă sterilă se introduce o cantitate corespunzătoare de Caelyx pegylated liposomal. Trebuie să se aplice cu stricteţe tehnici aseptice, deoarece Caelyx pegylated liposomal nu conţine conservanţi sau substanţe bacteriostatice. Înaintea administrării, doza corespunzătoare de Caelyx pegylated liposomal trebuie diluată în soluţie perfuzabilă de glucoză 5 % (50 mg/ml). În cazul dozelor < 90 mg, Caelyx pegylated liposomal se diluează în 250 ml, iar pentru doze ≥ 90 mg, Caelyx pegylated liposomal se diluează în 500 ml.

Pentru a reduce riscul apariţiei reacţiilor la perfuzie, doza iniţială trebuie administrată cu o viteză care să nu depăşească 1 mg/min. Dacă nu se observă nici o reacţie la perfuzie, perfuziile ulterioare de Caelyx pegylated liposomal pot fi administrate pe o perioadă de 60 minute.

În programul studiului privind cancerul mamar, modificarea perfuzării a fost permisă la pacientele care au prezentat reacţie la perfuzie după cum urmează: 5 % din doza totală a fost perfuzată lent, în primele 15 minute. Dacă perfuzia a fost tolerată fără reacţie, viteza de perfuzare s-a dublat pentru următoarele 15 minute. Dacă a fost tolerată, perfuzia a fost finalizată în decursul următoarei ore, cu o durată totală de perfuzare de 90 minute.

Dacă pacientul prezintă simptome sau semne precoce de reacţie la perfuzie, se întrerupe imediat perfuzia, se administrează premedicaţie adecvată (antihistaminice şi/sau glucocorticoizi cu acţiune de scurtă durată) şi se reia perfuzia cu o viteză mai mică.

Utilizarea oricărui alt diluant cu excepţia soluţiei perfuzabile de glucoză 5 % (50 mg/ml) sau prezenţa oricărei substanţe bacteriostatice, cum este alcoolul benzilic, poate provoca precipitarea Caelyx pegylated liposomal.

Se recomandă ca perfuzia cu Caelyx pegylated liposomal să fie conectată printr-un cateter periferic la o perfuzie cu glucoză 5% (50 mg/ml). Perfuzia poate fi administrată într-o venă periferică. A nu se utiliza linii perfuzoare cu filtre incluse.

